Tο Εργαστήρι «ΠΑΝΑΓΙΑ ΕΛΕΟΥΣΑ» για νέους με νοητική υστέρηση και συνοδές αναπηρίες του νομού Αιτωλ/νίας (Μεσολόγγι-Αγρίνιο) τιμώντας την 3η Δεκεμβρίου παγκόσμια ημέρα των ατόμων με αναπηρία, πραγματοποίησε την Κυριακή 1η Δεκεμβρίου 2019, μια υπέροχη εκδήλωση, με αφορμή τη συμπλήρωση 30 χρόνων λειτουργίας του Εργαστηρίου «ΠΑΝΑΓΙΑ ΕΛΕΟΥΣΑ», στo Παπαστράτειο Μέγαρο Αγρινίου. Στην εκδήλωση παρουσιάστηκε το βιβλίο – λεύκωμα «30 χρόνια πορείας σε φωτεινά μονοπάτια 1989-2019. Μια αληθινή ιστορία», που έγραψε η κυρία Μαρία Τσούτσου, Ιδρύτρια και Επίτιμη Πρόεδρος του Εργαστηρίου μας. Tην εκδήλωση τίμησαν με την παρουσία τους και απηύθυναν χαιρετισμό: - Ο εκπρόσωπος του Σεβασμιωτάτου Μητροπολίτη Αιτωλ/νίας κ.κ. Κοσμά, πάτερ Βασίλειος. -Ο εκπρόσωπος του πρωθυπουργού της Ελληνικής Κυβέρνησης, κοινοβουλευτικός εκπρόσωπος της Νέας Δημοκρατίας και Βουλευτής Αιτωλ/νίας, κος Σπήλιος Λιβανός. - Ο Βουλευτής Αιτωλ/νίας, κος Γιώργος Βαρεμένος. - Ο Περιφερειάρχης Δυτικής Ελλάδος, κος Νεκτάριος Φαρμάκης. - Ο Δήμαρχος Αγρινίου κος Γεώργιος Παπαναστασίου.\nΕπίσης τίμησαν με την παρουσία τους : - Ο πρώην Δήμαρχος Αγρινίου, κος Παύλος Μοσχολιός. - Ο Αντιπεριφερειάρχης κος Λάμπρος Δημητρογιάννης - Οι Αντιδήμαρχοι κος Κωνσταντίνος Καλατζής, κα Μαρία Παπαγεωργίου και κος Σπυρίδων Φλώρος. - Η Περιφερειακή Σύμβουλος κα Κωνσταντούλα Κατσαρή. - Ο Πρόεδρος του Επιμελητηρίου Αιτωλ/νίας κος Παναγιώτης Τσιχριτζής. - Πρόεδροι Συλλόγων και Εκπρόσωποι Φορέων, εκλεκτά μέλη και εξαίρετοι πολίτες. Το βιβλίο παρουσίασαν η Πρόεδρος του Εργαστηρίου «ΠΑΝΑΓΙΑ ΕΛΕΟΥΣΑ», κα Διονυσία Σαμαντά και η Πρόεδρος του Συλλόγου «Φίλων, Γονέων και Εθελοντών» του Εργαστηρίου μας κα Βασιλική Μαραγιάννη. Την εκδήλωση συντόνιζε ο Φιλόλογος – Θεατρολόγος κ. Γιώργος Μικέλλης. Στη συνέχεια αναγνώστηκε πεζό κείμενο από το μέλος του Δ.Σ. κα Ασπασία Καρατζογιάννη. Ο κ. Γιώργος Αποστολάκος, δάσκαλος φωνητικής, ορθοφωνίας και διπλωματούχος ξεναγός απήγγειλε με τη θαυμάσια φωνή του το συγκινητικό ποίημα «Ο Σταυραετός» του Κώστα Κρυστάλλη. Η συγκίνηση στην ατμόσφαιρα ήταν έντονη όταν το λόγο πήραν ο εκπαιδευόμενος νέος μας Γιώργος Ρούσσης και η γονέας Λίνα Αθανασοπούλου. Με λόγια καρδιάς μίλησαν για την πορεία τους στο Εργαστήρι το πρώην μέλος του Διοικητικού Συμβουλίου κα Χριστίνα Φίλου καθώς και η πρώτη Πρόεδρος του Συλλόγου «Φίλων, Γονέων και Εθελοντών» και νυν Αντιπρόεδρος κα Ρούλα Σουμέλη. Λόγια δέσμευσης και ευχαριστίας απηύθυνε η Ιδρύτρια και Επίτιμη Πρόεδρος του Εργαστηρίου «ΠΑΝΑΓΙΑ ΕΛΕΟΥΣΑ» κα Μαρία Τσούτσου, η οποία θεώρησε ιερό χρέος να λογοδοτήσει και να εκφράσει την απέραντα ευγνωμοσύνη της σε όλους όσους βοήθησαν στη δημιουργία του θεάρεστου αυτού έργου. Μίλησε για την αδιαπραγμάτευτη και μετά από μεγάλη προετοιμασία, απόφαση της πριν 30 χρόνια υπογράφοντας δέσμευση ζωής με τον εαυτό της για την ίδρυση και λειτουργία του Εργαστηρίου, μια όαση αγάπης για τα παιδιά με την πληγωμένη νοημοσύνη. Κάλεσε όλους να έχουν αυτό το μεγάλο κοινωνικό έργο στην καρδιά τους, να το προσέχουν, διότι όπως είπε: «…μαζί το ξεκινήσαμε πριν 30 χρόνια και τα έργα ευποιίας και διακονίας έχουν ανάγκη την ουσιαστική έγνοια μας».\nΕυχαριστούμε θερμότατα τους χορηγούς της εκδήλωσης: το Ίδρυμα «Ιωάννη & Ελισάβετ Κάππα», το ξενοδοχείο «ESPERIA» καθώς και τον «ΑΧΕΛΩΟ TV» και το ανθοπωλείο του κου Χρήστου Πιστιόλη για τη χορηγία τους επί σειρά ετών. Ήταν μια θαυμάσια εκδήλωση, μέσα σε μια ζεστή ατμόσφαιρα, γεμάτη συγκίνηση, όπου όλοι μαζί γιορτάσαμε τα τριάντα χρόνια ανιδιοτελούς προσφοράς, συλλογικής εργασίας, εθελοντισμού και αγάπης στον ευαίσθητο και δύσκολο τομέα της εκπαίδευσης των ατόμων με νοητική υστέρηση και συνοδές αναπηρίες.\nΗ Πρόεδρος του Εργαστηρίου κα Διονυσία Σαμαντά και όλα τα μέλη του νυν και προηγούμενου Διοικητικού Συμβουλίου δέχθηκαν πολλά συγχαρητήρια για την υπέροχη βραδιά. Ευχόμαστε να συνεχίσει και στο μέλλον το Εργαστήρι μας να προσφέρει ποιότητα ζωής και πολιτισμό στους αδύναμους συνανθρώπους μας με την πληγωμένη νοημοσύνη.


Γερμανού: Αυτή είναι η κομμένη συνέντευξη του Παπατριανταφύλλου - «Πρέπει να λύσουμε την παρεξήγηση» | Gossip-tv.gr\nΟ Αλέξανδρος Παπατριανταφύλλου είχε αναφερθεί στην κάμερα του Καλύτερα Δεν Γίνεται για τον Δημήτρη Λιγνάδη και οι δηλώσεις του οι οποίες ήταν μονταρισμένες προκάλεσαν αρνητικά σχόλια από τη Ναταλία Γερμανού και δημιουργήθηκε μία παρεξήγηση.\nΣήμερα, η Ναταλία Γερμανού του είχε υποσχεθεί να παίξει τις δηλώσεις του σχετικά με το εν λόγω θέμα και να λυθεί η παρεξήγηση!\n«Πρέπει να λύσουμε μια παρεξήγηση γιατί το χρωστάμε αυτό το πράγμα κι εμείς θέλουμε όταν είμαστε με κάποιον τρόπο, σίγουρα όχι εσκεμμένα, φάουλ απέναντι σε έναν άνθρωπο, επιστρέφοντας το επόμενο σαββατοκύριακο να μην αφήνουμε καμιά καρδιά «χαλασμένη». Μιλάω για τον ηθοποιό, τον κύριο Αλέξανδρο Παπατριανταφύλλου που τον φιλοξενήσαμε την προηγούμενη εβδομάδα σε μία μαγνητοσκοπημένη συνέντευξη»!\nΚαι υπογράμμισε: «Όπως ξέρετε, και μάλιστα βρέθηκε καλεσμένος και στο Πρωινό ο Αλέξανδρος, στον Γιώργο και τη Φαίη, και πολύ σωστά και ο Γιώργος Λιάγκας είπε αυτό που είναι γνωστό στους περισσότερους ηθοποιούς. Όταν γίνεται μια συνέντευξη μαγνητοσκοπημένη, συνήθως είναι μεγάλης διάρκειας. Η συνέντευξη του Αλέξανδρου ήταν νομίζω 30-40 λεπτά. Έγινε το μοντάζ κι έπαιξαν 3-4 λεπτά».\nΟ ηθοποιός τόνισε: «Δεν έχει κλείσει το κεφάλαιο #metoo από την πλευρά των ηθοποιών. Ξέρω ότι θα συνεχίσουμε να αγωνιζόμαστε, ώστε αυτοί οι άνθρωποι να σταματήσουν να υπάρχουν γύρω μας. Είμαι πραγματικά πολύ περήφανος που ο κλάδος που υπηρετώ εγώ σήκωσε κεφάλι και είπε παιδιά μέχρι εδώ. Αυτοί οι πέντε, δέκα, είκοσι δεν με ενδιαφέρει πόσοι είναι, οι σκοτεινοί άνθρωποι είναι σταγόνα στον ωκεανό μπροστά στους φωτεινούς ανθρώπους που υπάρχουν σε αυτόν τον χώρο. Δεν θα αφήσουμε άλλο να μας λερώνουν. Θεωρώ ότι είναι ένας λεκές αυτό πάνω μας και δεν θα σταματήσουμε να τον καθαρίζουμε, μέχρι να καθαριστεί.»!\nΚαι τόνισε: «Εγώ είχα καθηγητή τον Δημήτρη Λιγνάδη και προσωπικά δεν είχα κανένα παράπονο. Δεν μου έκανε ποτέ τίποτα ο άνθρωπος. Από εκεί και πέρα για τον άλλον τον κύριο που έχει προφυλακιστεί είχα ακούσει πολύ κακά πράγματα. Τύπου “Πρόσεχέ τον, μη πας να δουλέψεις μαζί του”. Για τον έτερο προφυλακιζόμενο πολλά πολλά χρόνια αργότερα άρχισαν να φτάνουν στα αυτιά μου οι φήμες που σερνόντουσαν χωρίς να ξέρω βέβαια ή να ακούσω ότι πρόκειται για ανήλικα. Μέχρι να δικαστεί ο άνθρωπος δεν μπορούμε να πούμε τίποτα»»!


Το ίντερνετ αλλάζει τους όρους του εμπορίου | Sophie's Stories\nsofia / 12/04/2009\n“Παλιά, αν ερχόσουν να αγοράσεις μια τηλεόραση, θα σου έδειχνα τρεις, θα με ρωτούσες ποια από τις τρεις είναι η καλύτερη, θα σου έλεγα ότι ‘όλες είναι καλές, αλλά εγώ στο σπίτι έχω αυτήν στα αριστερά’. Εσύ θα σκεφτόσουν ότι ‘κάτι παραπάνω ξέρει ο πωλητής’, θα την επέλεγες, και έτσι θα έκλεινε η πώληση. Τώρα οι πελάτες έρχονται με σελίδες που τύπωσαν από το ίντερνετ και ζητούν να μάθουν τη διαφορά μεταξύ του χ και του ψ χαρακτηριστικού μιας συσκευής. Σκέτος πονοκέφαλος”!\nΑυτή ήταν η απάντηση ενός ιδιοκτήτη καταστήματος ηλεκτρικών συσκευών, όταν ο αντιπρόεδρος της Google, Νικές Αρόρα, τον ρώτησε “πώς πάνε οι δουλειές”. Ο κ. Αρόρα μετέφερε τον παραπάνω διάλογο από το βήμα του πρώτου πανευρωπαϊκού συνεδρίου καταναλωτών, που διοργανώθηκε από τη Γενική Διεύθυνση Καταναλωτών της Κομισιόν, για να περιγράψει πόσο έχει αλλάξει ο τρόπος που διεξάγεται το εμπόριο.\n“Το ίντερνετ διευρύνει το μέγεθος της αγοράς στην οποία συναλλάσσονται οι καταναλωτές και τους παρέχει πρόσβαση σε περισσότερους προμηθευτές και περισσότερες επιλογές. Προσφέρει τη δυνατότητα για σύγκριση προϊόντων, προμηθευτών και τιμών σε πρωτοφανή κλίμακα. Η νέα γενιά των καταναλωτών γεννήθηκε σε μια εποχή online και ζώντας σε ένα ψηφιακό πλαίσιο, υιοθετεί νέες συμπεριφορές που ενισχύονται από τη συμμετοχή σε ομάδες κοινωνικής δικτύωσης, μπλογκ. Οι καταναλωτές έχουν πλέον τη δυνατότητα να διαμορφώνουν το ίντερνετ, να βαθμολογούν ένα προϊόν ή μια υπηρεσία”, σχολίασε από την πλευρά της η επίτροπος Μεγκλένα Κούνεβα, αρμόδια για θέματα καταναλωτών.\nΔΙΑΦΗΜΙΣΗ ΚΑΙ ΠΡΟΣΩΠΙΚΑ ΔΕΔΟΜΕΝΑ\nΈνα από τα ζητήματα αιχμής για τους καταναλωτές είναι η χρήση από διαφημιστικές εταιρείες δεδομένων που φανερώνουν προσωπικές προτιμήσεις των χρηστών του ίντερνετ, ώστε να κάνουν στοχευμένη on line διαφήμιση. Αυτού του είδους η πρακτική (behavioural targeting) εκτιμάται ότι θα δημιουργήσει μια διαφημιστική αγορά 3 δισεκατομμυρίων ευρώ μέχρι το 2012 (από 375 εκατ. ευρώ το 2007), ανέφερε η επίτροπος. “Σύμφωνα με έρευνες της Κομισιόν, ακόμη και οι νεότεροι χρήστες, 15-25 ετών, που έχουν πολύ μεγαλύτερη εξοικείωση με το ίντερνετ, είναι πεπεισμένοι ότι κάποιοι εκμεταλλεύονται τα προσωπικά τους δεδομένα”.\nΓια το ίδιο ζήτημα ρωτήθηκε και ο αντιπρόεδρος της Google. Αν και διαβεβαίωσε ότι “σε μας η διαφήμιση δεν βασίζεται σε πληροφορίες των χρηστών”, ο Νικές Αρόρα διευκρίνισε ότι “σχηματίζουμε μια εικόνα για τις προτιμήσεις του χρήστη με βάση τις σελίδες που επισκέπτεται. Μετά του δίνουμε τη δυνατότητα να αποφασίσει ποιες από αυτές τις προτιμήσεις θέλει να τις μοιραστεί με τους διαφημιστές και ποιες όχι”. Σύμφωνα με τον ίδιο, στο μέλλον η διαφήμιση θα είναι διαδραστική και εξατομικευμένη για κάθε καταναλωτή. “Η διαφήμιση στην τηλεόραση είναι πολύ ακριβή π.χ. για μια μικρομεσαία επιχείρηση. Θέλουμε να φτάσουμε στο σημείο όπου διαφορετικοί άνθρωποι μπορεί να βλέπουν διαφορετικές διαφημίσεις στην ίδια σελίδα. Έτσι ο τύπος με την πιτσαρία στη γωνία θα μπορεί να πληρώσει τη διαφήμιση και θα ξέρει ότι θα τη δουν όσοι ζουν στην γειτονιά του”.\n“Η Nokia δέχτηκε ανοιχτή κριτική ότι δεν κατανοεί το ρόλο της ιδιωτικότητας. Για μας η ιδιωτικότητα είναι το κλειδί της πολιτικής μας”, διαβεβαίωσε από την πλευρά του ο Έσκο Άχο, πρώην πρωθυπουργός της Φιλανδίας και νυν αντιπρόεδρος της μεγαλύτερης εταιρείας τηλεπικοινωνιών στον κόσμο, προσθέτοντας πάντως ότι “χωρίς νομοθεσία που να λειτουργεί σωστά και βιομηχανικά στάνταρ δεν μπορούμε να λειτουργήσουμε. Πρέπει να βρούμε την ισορροπία μεταξύ των θεμελιωδών δικαιωμάτων των καταναλωτών και την ευελιξία στην αγορά”.\nΟΛΑ ΜΕΣΑ ΑΠΟ ΤΟ ΚΙΝΗΤΟ\nΣτα μέσα της δεκαετίας του ’80 μια πολύ μεγάλη εταιρεία τηλεπικοινωνιών ανέθεσε σε μια έγκυρη εταιρεία ερευνών να κάνει πρόβλεψη για τη χρήση κινητών τηλεφώνων. Η μελέτη εκτιμούσε ότι το 2000 ο αριθμός όσων χρησιμοποιούσαν κινητό τηλέφωνο θα ήταν 900.000 στον κόσμο και έτσι η εταιρεία αποφάσισε ότι δεν άξιζε τον κόπο να επενδύσει σε αυτόν το χώρο. Το 2000 οι κάτοχοι κινητού τηλεφώνου στις ΗΠΑ ήταν επταπλάσιοι σε σχέση με την παγκόσμια πρόβλεψη, ενώ ο συνολικός αριθμός τους έφτανε τα 700 εκατομμύρια. “Ήμουν ένας από τους 8 εκατομμύρια ανθρώπους στον κόσμο που απέκτησαν το πρώτο τους κινητό το 1990. Μέσα σε ένα μόνο μήνα του περασμένου έτους στην Ινδία εγγράφηκαν 10 εκατομμύρια νέοι χρήστες κινητής τηλεφωνίας. Υπάρχει ακόμα τεράστιο δυναμικό ανάπτυξης αυτής της αγοράς, όχι μόνο για καταναλωτές υψηλού και μεσαίου εισοδήματος αλλά και για όσους έχουν πολύ χαμηλό εισόδημα”, ανέφερε ο αντιπρόεδρος της Nokia. “Στις αρχές της δεκαετίας του ’90 χρησιμοποιούσαμε το κινητό για να μιλάμε και στέλνουμε sms. Σήμερα το κινητό μας παρέχει υπηρεσίες πλοήγησης στο ίντερνετ, στο μέλλον όλο και περισσότερο οικονομικές πιστωτικές υπηρεσίες αλλά και υπηρεσίες υγείας θα βασίζονται στο ίντερνετ και το κινητό τηλέφωνο”, σημείωσε ο κ. Άχο.\n-440 δισ. δολάρια ήταν ο τζίρος του παγκόσμιου ηλεκτρονικού εμπορίου το 2008\n-150 εκατομμύρια καταναλωτές προβαίνουν σε ηλεκτρονικές αγορές στην Ε.Ε. των 27. Οι διασυνοριακές αγορές αντιπροσώπευαν το 7% των συνολικών αγορών μέσω ίντερνετ το 2008 (έναντι 6% το 2006).\n-Από 27% σε 33% αυξήθηκε το ποσοστό των καταναλωτών που αγοράζουν τουλάχιστον ένα προϊόν μέσω διαδικτύου μεταξύ 2006 και 2008.\n-91% των χρηστών του διαδικτύου στη Δανία, τη Σουηδία, τη Νορβηγία, τη Φιλανδία και την Ισλανδία προέβη σε ηλεκτρονικές αγορές προϊόντων και υπηρεσιών το 2008.\n-Ένας στους δύο χρήστες του ίντερνετ στη Γαλλία, τη Γερμανία και το Ηνωμένο Βασίλειο έκανε τις αγορές του ηλεκτρονικά τον περασμένο χρόνο.\n-55.000 παράπονα υπεβλήθησαν τον τελευταίο χρόνο από καταναλωτές για επιχειρηματικές πρακτικές που τους έβλαπταν. Ένα μεγάλο μέρος αυτών αφορούσε την “ψηφιακή αγορά”, και ιδιαίτερα την οn line διαφήμιση. Για 2.000 από αυτές τις περιπτώσεις οι εθνικές αρχές ξεκίνησαν έρευνες.\n-3 δισεκατομμύρια ευρώ εκτιμάται ότι θα είναι η αγορά της στοχευμένης διαφημιστικής αγοράς, με βάση το προφίλ των χρηστών (behavioural targeting) το 2012, επτά φορές μεγαλύτερη σε σχέση με το 2007.\n12/04/2009 in Εφημερίδα "Μακεδονία", Ρεπορτάζ. Ετικέτες: "Η Ευρώπη μας", Κούνεβα, ίντερνετ, διαφήμιση, καταναλωτές\n← «Να ξεφορτωθούμε αυτούς που “σκοτώνουν” την αγορά»\nΈρχονται πρόστιμα στους κακοπληρωτές →


Meri Meri Πιάτα Μεγάλα Κίτρινο Καρό | an-agapas.gr\nΑρχική » Πάσχα » Meri Meri Πιάτα Μεγάλα Κίτρινο Καρό\nMeri Meri Πιάτα Μεγάλα Κίτρινο Καρό\nΧάρτινο πιάτο φαγητού σε καρό κίτρινη απόχρωση και πράσινο φινίρισμα.\nΚομψά πιάτα φαγητού που θα δώσουν στο τραπέζι σας ανοιξιάτικο αέρα!\nΤο προιόν μπορεί να συνδυαστεί με τα είδη της ίδιας σειράς, χαρτοπετσέτες, ποτήρια, κά για ένα πιο ολοκληρωμένο αποτέλεσμα στις εκδηλώσεις σας!\nΜέγεθος: 23 x 23 εκ.\nMeri Meri Τραπεζομάντηλο Ριγέ Κίτρινο-PRO\nMeri Meri Ποτήρια Κίτρινο Καρό\nMeri Meri Πιάτα Μικρά Κίτρινο Καρό


Αύγουστος 2019 – Γιώργος Πανταγιάς\nΗ πολιτική συζήτηση πορεύεται ήδη στον γνωστό δρόμο της μόνιμης αναμέτρησης και μάλιστα με ιδιαίτερη ένταση από την πλευρά της αντιπολίτευσης. Οι συνήθειες δύσκολα αλλάζουν. Κατά την έναρξη της μετεκλογικής εποχής θα πίστευε κάποιος ότι η αντιπολίτευση, μια που δεν είναι υποχρεωμένη να προβεί σε εφαρμογή της πολιτικής […]\nΑς κάνουμε ένα τεστ. Ας πούμε ότι η απόλυση του Μιγκέλ Καρντόσο από την ΑΕΚ «είναι μια θετική εξέλιξη», που όμως «δεν προσφέρεται για πανηγυρισμούς και για επικοινωνιακού χαρακτήρα χειρισμούς. Ελπίζουμε, βέβαια, ότι έχουν ληφθεί υπόψη όλες οι παράμετροι που συνδέονται με το θέμα». Ας αλλάξουμε τώρα μόνο […]\nΣτην εγχώρια σκηνή υπήρξαν πολιτικοί που υποτιμήθηκαν […]\nVasso Agnanti2019-08-21T06:28:51+00:00Αύγουστος 21st, 2019|0 Comments


Θανάσης Κατερινόπουλος: Ο παρασημοφορημένος απόστρατος Ταξίαρχος που μίλησε από την πρώτη στιγμή για «έγκλημα» στην Πάτρα – patrasisyou.gr\nΘανάσης Κατερινόπουλος: Ο παρασημοφορημένος απόστρατος Ταξίαρχος που μίλησε από την πρώτη στιγμή για «έγκλημα» στην Πάτρα\nΟ Θανάσης Κατερινόπουλος είχε εκφράσει από την πρώτη στιγμή την άποψη πως ο θάνατος των τριών ανήλικων κοριτσιών της οικογένειας Δασκαλάκη στην Πάτρα, έχει προέλθει από εγκληματική ενέργεια. Όπως εξηγούσε τα δυο στοιχεία που συνηγορούν σε κάτι τέτοιο ήταν το ότι δεν υπάρχει γονιδιακό πρόβλημα και το ότι και τα τρία παιδιά πέθαναν Σαββατοκύριακο. Η σύλληψη της μητέρας Ρούλας Πισπιρίγκου έρχεται να δικαιώσει τον απόστρατο αξιωματικό της ΕΛ.ΑΣ ο οποίος αποθεώθηκε και χθες στα μέσα κοινωνικής δικτύωσης από χρήστες οι οποίοι μόνο κολακευτικά λόγια είχαν να αναρτήσουν.\nΓεννημένος το 1957 στο Μαλεβρό Αιτωλοακαρνανίας από αγρότες γονείς, τελείωσε το Δημοτικό σχολείο στο χωριό του και το Μεικτό Οικονομικό Γυμνάσιο στη πόλη του Αγρινίου. Το 1976, κατατάχθηκε στην Αστυνομία και σπούδασε στην Σχολή Αξιωματικών Ελληνικής Αστυνομίας. Από το 1996 έως το 1999, παρακολούθησε σεμινάρια στην Αμερική καθώς και στην Αγγλία σχετικά με την αντιμετώπιση της Τρομοκρατίας. Το 2000 εκπαιδεύτηκε στην Ακαδημία του F.B.I στο Quantico της Virginia ΗΠΑ, σε θέματα διαχείρισης κρίσεων και σοβαρών υποθέσεων. Το 2002 – 2003 απέκτησε την ειδικότητα του Διαπραγματευτή, εκπαιδευόμενος στο τμήμα του Πανεπιστημίου της Louisiana στο Socorro στο Νέο Μεξικό. Το 2004 εξειδικεύτηκε πάνω στο αντικείμενο του Διαπραγματευτή από την Ακαδημία της New Scotland Yard. Υπηρέτησε σε διάφορες Μάχιμες Αστυνομικές Υπηρεσίες του Νομού Αττικής μέχρι το 1994 και από το 1994 έως το 2007 στην Αντιτρομοκρατική Υπηρεσία από όπου και παραιτήθηκε.\nΟ Θανάσης Κατερινόπουλος, συμμετείχε στην εξάρθρωση των τρομοκρατικών οργανώσεων της 17η Νοέμβρη και Ε.Λ.Α και τιμήθηκε από τον Πρόεδρο της Δημοκρατίας, με την ανώτατη τιμητική διάκριση του Χρυσού Σταυρού. Από τις πιο δύσκολες στιγμές στη ζωή του η οποία τον συντροφεύει μέχρι και σήμερα ήταν η ημέρα που έχασε τον γιό του Επαμεινώνδα. Το ημερολόγιο έγραφε 1η Μαρτίου 2017 όταν ο 30χρονος Επαμεινώνδας φεύγει ξαφνικά από τη ζωή στον ύπνο του. Τρεις ημέρες πριν από τα γενέθλια του πατέρα του Θανάση. Τεράστια παρηγοριά ο άλλος του γιος Αντώνης που του δίνει δύναμη και κουράγιο να αντιμετωπίσει την απώλεια.\nΟι πρώτες του τηλεοπτικές εμφανίσεις στην εκπομπή της Αγγελικής Νικολούλη «Φως στο Τούνελ» εκεί όπου εκφράζει σε απόλυτο βαθμό το «Κοινό Περί Δικαίου Αίσθημα». Ευγενής, σεμνός μεταδίδει στον τηλεθεατή χωρίς λαϊκισμούς την διαίσθηση και ενσυναίσθησή του για κάθε υπόθεση. Ήταν ο πρώτος ο οποίος όταν το πανελλήνιο συγκλονιζόταν από την δολοφονία της Καρολάϊν στα Γλυκά Νερά είχε στρέψει την προσοχή του στον σύζυγό της Μπάμπη Αναγνωστόπουλο. Ήταν εκείνος ο οποίος έθετε καίρια ερωτήματα βάζοντας από την αρχή στο κάδρο των υπόπτων τον πιλότο ο οποίος στη συνέχεια αποδείχθηκε ο στυγνός δολοφόνος.\nΈτσι και στην περίπτωση της Πάτρας από τις πρώτες ημέρες χωρίς φόβο ο Θανάσης Κατερινόπουλος μίλησε για εγκληματική ενέργεια και η εξέλιξη της υπόθεσης τον δικαίωσε για ακόμη μια φορά. «Είμαι πεπεισμένος πλέον ότι και τα άλλα δύο παιδιά έφυγαν από τα χέρια της. Δεν αποκλείω την κάλυψη από άτομο του στενού της περιβάλλοντος», είπε χθες ο επίτιμος πρόεδρος Αξιωματικών της ΕΛΑΣ με αφορμή τη ποινική δίωξη που ασκήθηκε στην 33χρονη Ρούλα Πισπιρίγκου για ανθρωποκτονία από πρόθεση σε βάρος της 9χρονης κόρης της Τζωρτζίνας.\nΜιλώντας στο κεντρικό δελτίο ειδήσεων του Star σημείωσε πως πρέπει η ΕΛΑΣ να ερευνήσει αν η Ρούλα Πισπιρίγκου είχε νοσηλευτεί σε κάποια ιδιωτική ψυχιατρική κλινική στην Πάτρα. Πρόσθεσε παράλληλα πως πρέπει να ερευνηθεί από πού αγόρασε την Κεταμίνη. «Το πιο πιθανό είναι να αρνηθεί αλλά από ότι μπορώ να εκτιμήσω αν αυτή εξεταστεί 8 – 10 ώρες όχι μόνο θα ομολογήσει το πού βρήκε την κεταμίνη αλλά και πώς θανάτωσε και τα άλλα δύο παιδιά γιατί είμαι πεπεισμένος πλέον ότι και τα άλλα δύο παιδιά έφυγαν από τα χέρια της», είπε και πρόσθεσε «Φτάσαμε στην αρχή του τέλους της συγκεκριμένης υπόθεσης.\nΑσκήθηκε ποινική δίωξη για ανθρωποκτονία αλλά μόνο για την Τζωρτζίνα, έχουμε και τα άλλα δύο παιδιά τα οποία «έφυγαν» από τα χέρια της μητέρας τους. Ενώ συνέχισε λέγοντας πως, «αυτό που με έκανε από την πρώτη στιγμή να υποστηρίξω ότι ήταν έγκλημα, είναι αρχικά ότι έχω εξασκηθεί στη γλώσσα του σώματος και οι εμφανίσεις αυτής της κυρίας έδειξαν ότι είναι ένοχη. Από την άλλη πλευρά υπάρχει ένα ακόμα σημαντικό στοιχείο, όλοι οι θάνατοι των παιδιών έγιναν Σάββατο προς Κυριακή». Ο Ταξίαρχος εν αποστρατεία της Ελληνικής Αστυνομίας, επισήμανε πως, «Επίσης, όταν στην πορεία οι ιατροί απάντησαν ότι δεν υπάρχει γονιδιακό πρόβλημα ήταν πλέον βέβαιο για εμένα, και μπορεί να είχα μία επιφύλαξη όμως τις τελευταίες ημέρες και με τα καινούρια στοιχεία σιγουρεύτηκα».\nΆγιος Υπάτιος επίσκοπος Γαγγρών – 31 Μαρτίου


Παντελίδης: “Ευχαριστώ τον κόσμο, ήταν συγκλονιστικοί. Συγχαρητήρια στα παιδιά για την προσπάθεια” – LEMESOS IN SPORTS\nΠαντελίδης: “Ευχαριστώ τον κόσμο, ήταν συγκλονιστικοί. Συγχαρητήρια στα παιδιά για την προσπάθεια”\nΔηλώσεις προπονητή της ΑΕΛ μετά τον σημερινό(13/4) αποκλεισμό\nΔηλώσεις μετά το παιχνίδι κόντρα στην Ομόνοια παραχώρησε ο προπονητής της ΑΕΛ, Σάββας Παντελίδης, ο οποίος ήταν φανερά απογοητευμένος από τον αποκλεισμό της ομάδας του.\n«Καμιά φορά και χωρίς να μπει γκολ μπορείς να δεις ποδόσφαιρο, με τη βοήθεια του διαιτητή που ήταν εξαιρετικός. Είχαμε ένα πρώτο ημίχρονο με πολλά λάθη αβίαστα. Η Ομόνοια μας πίεσε και μπορούσε να προηγηθεί. Μετά το δεκάλεπτο του β’ ημίχρονου βρήκαμε φάσεις για να προηγηθούμε και να περάσουμε. Ο αντίπαλος έπαιξε αρκετά καλά αλλά με τέτοιες φάσεις πρέπει να βάλεις ένα τέρμα. Ευχαριστώ τον κόσμο, ήταν συγκλονιστικοί. Συγχαρητήρια στα παιδιά για την προσπάθεια».\nΤούμπες… στα γόνατα και μπρούμητα – Οι αντiδράσεις Λένον “έκλεψαν την παράσταση”(pics)!!!\nΟι ευκαιρίες εκατέρωθεν και το… 0-0(video)


ΣΥΡΙΖΑ - ΚΙΝΑΛ: Συγκατοίκηση για γερά νεύρα | Έθνος\nΣΥΡΙΖΑ - ΚΙΝΑΛ: Συγκατοίκηση για γερά νεύρα\nΠΟΛΙΤΙΚΗ 09.06.2019 19:26\nΤελευταία Ενημέρωση 09.06.2019 19:28\nΧρήστος Μαχαίρας Newsroom\nΟ Νίκος Μουζέλης, ο Νίκος Μαραντζίδης και ο Γιώργος Σιακαντάρης απαντούν στα ερωτήµατα του «Εθνους».\nΔιεκδικώντας τον χώρο της Κεντροαριστεράς, ΣΥΡΙΖΑ και Κίνηµα Αλλαγής θα µπορούσαν να ήταν όµοροι χώροι. Η πολιτική, ωστόσο, δεν είναι ποτέ ευθύγραµµη. Τα δύο κόµµατα µοιάζουν παγιδευµένα στη δίνη µιας σκληρής αντιπαράθεσης, που τροφοδοτείται διαρκώς µε θερµά πολιτικά επεισόδια. Είναι ο εκλογικός χρόνος που καθιστά αδύνατη την επικοινωνία και αποτρέπει κάθε συνεννόηση ή τα εµπόδια που ορθώνονται στον προοδευτικό χώρο είναι τέτοια που απαγορεύουν τις συγκλίσεις; Το «Εθνος της Κυριακής» δίνει τον λόγο σε τρεις διανοούµενους µε ενεργό ρόλο στα εσωτερικά της Κεντροαριστεράς, τον Νίκο Μουζέλη, τον Νίκο Μαραντζίδη και τον Γιώργο Σιακαντάρη, θέτει ερωτήµατα και ζητά απαντήσεις.\nΤο εκλογικό αποτέλεσµα της 26ης Μαΐου και οι εξελίξεις στο ΚΙΝΑΛ τροφοδοτούν νέες αντιπαραθέσεις για την εκπροσώπηση της Κεντροαριστεράς. Ποια πολιτική δύναµη εκφράζει κατά τη γνώµη σας τον κοινωνικό και εκλογικό χώρο που προσδιορίστηκε µεταπολιτευτικά ως προοδευτική παράταξη;\nΝίκος Μουζέλης: Νοµίζω πως στην περίοδο της Μεταπολίτευσης δύο είναι οι κύριες προοδευτικές δυνάµεις. Το ΠΑΣΟΚ (πριν από την απότοµη κατάρρευσή του) και ο ΣΥΡΙΖΑ. Το κόµµα του Ανδρέα Παπανδρέου έφερε νέα στρώµατα στην ενεργό πολιτική αρένα, δηµιουργώντας έτσι το πρώτο αστικό, µαζικό κόµµα στη χώρα µας. Με τη βοήθεια αυτής της µαζικής οργάνωσης ο αρχηγός της παράταξης απέκτησε µια δύναµη που κανείς προκάτοχός του δεν είχε. Εκανε µια σειρά από προοδευτικές αλλαγές. Αλλαξε ριζικά το οικογενειακό δίκαιο δίνοντας σηµαντικά δικαιώµατα στις γυναίκες. Και παρόλο που το Εθνικό Σύστηµα Υγείας ξεκίνησε µε τον Σπύρο ∆οξιάδη, υπουργό της Ν∆, ήταν το ΠΑΣΟΚ που το ανέπτυξε διαχέοντας έτσι κοινωνικά δικαιώµατα στα λαϊκά και µικροµεσαία στρώµατα.\nΚατόρθωσε επίσης να µειώσει τις ανισότητες µεταξύ της υπαίθρου και των αστικών κέντρων. Από την άλλη µεριά, το ΠΑΣΟΚ ανέπτυξε µια πιο γραφειοκρατική και συγχρόνως αυταρχική κοµµατική οργάνωση, όπου τα στελέχη στην περιφέρεια αλλά και στο κέντρο µετατράπηκαν σε πειθήνια όργανα του χαρισµατικού ηγέτη. Το ίδιο συνέβη και στον χώρο των συµµαχιών. Για παράδειγµα, η αντιδικτατορική οργάνωση ∆ηµοκρατική Αµυνα προσπάθησε να συνεργαστεί µε το ΠΑΣΟΚ. Αυτή η προσπάθεια απέτυχε γιατί ο Ανδρέας Παπανδρέου δεν δέχτηκε το αίτηµά της για µια µικρή έστω αυτονοµία της.\nΟσο για τον ΣΥΡΙΖΑ, αναπτύχθηκε ραγδαία και κατόρθωσε να γίνει κυβέρνηση. Στο εξωτερικό η Συµφωνία των Πρεσπών έκανε την Ελλάδα να πάψει να είναι το «µαύρο πρόβατο» της Ευρώπης. Η χώρα άρχισε να παίζει έναν σηµαντικό ρόλο όχι µόνο στα Βαλκάνια αλλά και πιο γενικά. Στο εσωτερικό βοήθησε ουσιαστικά τα οικονοµικά αδύναµα στρώµατα και, µεταξύ άλλων, ενίσχυσε τα συνδικαλιστικά δικαιώµατα των εργαζοµένων. Προχώρησε πρόσφατα στη δηµιουργία ενός προοδευτικού πόλου, όπου συλλογικότητες που δεν ανήκουν στον ΣΥΡΙΖΑ συνεργάζονται επί ίσοις όροις. Ας ελπίσουµε πως ο ΣΥΡΙΖΑ στο µέλλον δεν θα ακολουθήσει τη στρατηγική του ΠΑΣΟΚ, προσπαθώντας να «καπελώσει» τις νέες αυτές δυνάµεις.\nΝίκος Μαρατζίδης: Η διαµάχη για το ποιος είναι ο «πραγµατικός» εκπρόσωπος δεν είναι καινούργια στην Αριστερά. ∆ιαπιστωνόταν ήδη από τις αρχές του 20ού αιώνα, όταν σοσιαλδηµοκράτες και κοµµουνιστές τσακώνονταν για το ποιος είναι ο γνήσιος εκφραστής της εργατικής τάξης. Στη χώρα µας, στην πρώτη φάση της Μεταπολίτευσης, είδαµε ατέρµονες και άγονες αντιπαραθέσεις για το εάν το ΠΑΣΟΚ είναι ή όχι αριστερό κόµµα και στη συνέχεια εάν είναι ο βασικός εκπρόσωπος των «δηµοκρατικών δυνάµεων». Τα τελευταία χρόνια, λόγω του πολωµένου κλίµατος, τέτοιες διαµάχες αναζωπυρώθηκαν. Οπως και να ’χει, ο χώρος της προοδευτικής παράταξης, λοιπόν, Κεντροαριστερά κατ’ άλλους, σήµερα, πολιτικά εκφράζεται πρωτίστως από τον ΣΥΡΙΖΑ, που προέρχεται από τη ριζοσπαστική Αριστερά, αλλά µετασχηµατίστηκε ραγδαία τα τελευταία χρόνια σε δύναµη της ρεαλιστικής Αριστεράς και το ΚΙΝΑΛ που κουβαλά τα ιστορικά φορτία της ελληνικής Σοσιαλδηµοκρατίας. ∆ευτερευόντως εκφράζεται, επίσης, από µικρότερες δυνάµεις, όπως το τοποθετηµένο στον χώρο του προοδευτικού φιλελευθερισµού «Ποτάµι» και τα σχήµατα της πολιτικής Οικολογίας, που δυστυχώς είναι αδύναµα και πολυδιασπασµένα.\nΓιώργος Σιακαντάρης: : Στη Μεταπολίτευση µέχρι το 2016-2017 ο ΣΥΡΙΖΑ αυτοπροσδιοριζόταν ως Αριστερά και όχι ως προοδευτικός ή κεντροαριστερός πόλος. Αυτόν τον χώρο διεκδικούσε µόνον η παράταξη του ΠΑΣΟΚ παλαιότερα και του Κινήµατος Αλλαγής σήµερα. Μόνο µετά το 2016 άρχισε ο ΣΥΡΙΖΑ να διεκδικεί τον ίδιο χώρο. ∆ικαίωµά του. ∆ικαίωµα όµως έχουν και όσοι ζητούν αποδείξεις για τη µεταστροφή του και όσο δεν τις έχουν, δεν πιστεύουν την ειλικρίνεια της µεταστροφής του. Το Κίνηµα Αλλαγής, µε όλες τις εµφανείς αδυναµίες και την έλλειψη στρατηγικής που δεν καλύπτεται από τα «όχι στη ∆εξιά και τη νέα ∆εξιά», είναι ο προοδευτικός πόλος συσπείρωσης σοσιαλδηµοκρατών, µεταρρυθµιστών κεντρώων και δηµοκρατών αριστερών. Εκείνο όµως που προέχει είναι µετά τις εκλογές να αρχίσει µια πραγµατική συζήτηση για το ποια θα είναι η νέα ιδεολογική αφήγηση του ΚΙΝΑΛ και ποιες οι νέες κοινωνικές συµµαχίες και αναφορές του. ∆εν νοείται κόµµα σοσιαλδηµοκρατικό εντός του οποίου οι ιδέες να θεωρούνται πάρεργο. Είναι σαν ανεµόµυλος σε περιοχές που δεν φυσάει ποτέ. Οι τάσεις πάντως για «επαναπασοκοποίηση» δεν δείχνουν προς αυτή την κατεύθυνση.\nΤο ΚΙΝΑΛ υποστηρίζει ότι ο ΣΥΡΙΖΑ δεν ανήκει στην ευρωπαϊκή προοδευτική οικογένεια και ο ΣΥΡΙΖΑ θεωρεί το ΚΙΝΑΛ δορυφόρο της ∆εξιάς. Μέσα σε αυτή την ατµόσφαιρα µήπως είναι χίµαιρα η προσδοκία µιας άλλης ποιότητας σχέσεων ανάµεσα στα δύο κόµµατα;\nΝίκος Μουζέλης: Το ΚΙΝΑΛ υποστηρίζει πως θα κρατήσει την αυτονοµία του απέναντι στα δύο µεγάλα κόµµατα και θα εξελιχθεί σε έναν τρίτο σοβαρό πόλο. Νοµίζω πως αυτό δεν θα το καταφέρει. Ακολουθεί πιστά τον Κυριάκο Μητσοτάκη, κυρίως σε ό,τι αφορά τις Πρέσπες, παρόλο που η Φώφη Γεννηµατά καταλαβαίνει πως ήταν η πιο καλή συµφωνία που θα µπορούσε η χώρα µας να πετύχει. Επιπλέον, όπως τόνισε ο Νίµιτς, αυτή ήταν η τελευταία ευκαιρία που είχαµε για να λυθεί ένα πρόβληµα που ταλάνισε τη χώρα για περίπου 25 χρόνια. Στις επόµενες εκλογές, αν η Ν∆ βγει πρώτο κόµµα, το ΚΙΝΑΛ θα γίνει σίγουρα δορυφόρος της. Και αυτό θα οδηγήσει στην περαιτέρω συρρίκνωσή του.\nΝίκος Μαρατζίδης: ∆εδοµένης της έντασης και της θεατρικότητας που χαρακτηρίζουν τις εκλογικές αναµετρήσεις στην Ελλάδα, το να αναµένει κανείς σε προεκλογική περίοδο µια άλλη ποιότητα σχέσεων µεταξύ ΚΙΝΑΛ και ΣΥΡΙΖΑ είναι προφανώς χίµαιρα. ∆εν πρέπει επίσης να ξεχνάµε, πως πρόκειται για δύο κόµµατα που αναµετρήθηκαν πολύ σκληρά, σχεδόν µε όρους «ζωής και θανάτου» κατά τα χρόνια των µνηµονίων. Το γεγονός ότι ο ΣΥΡΙΖΑ αναπτύχθηκε πάνω στην εκλογική βάση του ΠΑΣΟΚ ενίσχυσε ασφαλώς την ένταση µεταξύ των δύο κοµµάτων. Οπότε, παρά το γεγονός πως οι πολιτικές πλατφόρµες τους είναι κοντινές, τα τραύµατα από τις «µάχες» που έχουν δώσει τα στελέχη τους δεν έχουν επουλωθεί ακόµη. Ιδιαίτερα στο ΚΙΝΑΛ είναι δύσκολο προς το παρόν να ξεχάσουν πως η πολιτική του ΣΥΡΙΖΑ των ετών 2010-2015 και τα αντιµνηµονιακά µέτωπα που αυτός συγκρότησε (συµπεριλαµβανοµένου στην πρώτη φάση 2010-2011 αυτού µε τη Ν∆ του Σαµαρά) οδήγησαν στη δραµατική συρρίκνωση του ΠΑΣΟΚ και στο ουσιαστικό τέλος του. Επειδή, όµως, η ζωή δεν περιµένει πότε θα ξεπεράσει κανείς τη µελαγχολία του, οι αδήριτες ανάγκες των δύο κοµµάτων για επιβίωση θα οδηγήσουν σε εξελίξεις.\nΓιώργος Σιακαντάρης: Προσωπικά απορώ πώς ένα κόµµα που ανήλθε στην εξουσία µε τον ορισµό της παραπλάνησης που άκουγε στο όνοµα Πρόγραµµα Θεσσαλονίκης έκανε ένα δηµοψήφισµα εξόδου της χώρας από τον ευρωπαϊκό πολιτισµό, εκπροσώπησε τον κόσµο της επιδοµατοκεντρικής αναπαραγωγής της φτώχειας, ανέδειξε ένα «αψύ» µοντέλο ήθους και αισθητικής στην πολιτική και είχε ως ιδεολογική του σηµαία το λενινιστικό και αντιδηµοκρατικό σύνθηµα «έχουµε την κυβέρνηση, αλλά δεν έχουµε την εξουσία», το «δηµοκρατία σας και δηµοκρατία µας» και το «θα τους τελειώσουµε ή θα µας τελειώσουν» σήµερα µπορεί να πείθουν ορισµένους ότι µπορεί να µετασχηµατιστεί, χωρίς βαθιά αυτοκάθαρση, σε ένα σύγχρονο, ευρωπαϊκό, σοσιαλδηµοκρατικό κόµµα. Από την άλλη, όµως, τα συνθήµατα και τα αναθέµατα για τον κ. Τσίπρα δεν αρκούν για έναν ισχυρό σοσιαλδηµοκρατικό πόλο. Η όποια προσδοκία µιας άλλης ποιότητας σχέσεών τους προϋποθέτει τη µείωση της διαφοράς ΚΙΝΑΛ - ΣΥΡΙΖΑ. Αυτό σηµατοδοτεί και το αίτηµα της στρατηγικής ήττας του ΣΥΡΙΖΑ. Μήπως όµως αυτήν τη µείωση τη φοβούνται περισσότερο στο ΚΙΝΑΛ απ’ όσο στον ΣΥΡΙΖΑ; Η αποποµπή Βενιζέλου συνηγορεί υπέρ της πρώτης ερµηνείας.\nΜε τις κάλπες προ των πυλών η συνεννόηση µοιάζει αδύνατη. Μετεκλογικά, ωστόσο, θεωρείτε ότι υπάρχουν περιθώρια συγκλίσεων; Και αν ναι, σε ποιους τοµείς;\nΝίκος Μουζέλης: Με βάση τα όσα ανέφερα στην προηγούµενη απάντησή µου, µια σύγκλιση δεν είναι δυνατή. Οσο για την αποχώρηση ή µάλλον τον «εξοστρακισµό» του Ευάγγελου Βενιζέλου, που είναι εξίσου αρνητικός προς τον ΣΥΡΙΖΑ, η παραµονή του δεν θα άλλαζε τα πράγµατα. Αν στις επόµενες εκλογές η Ν∆ βγει πρώτο κόµµα, το ΚΙΝΑΛ σίγουρα θα συµµαχήσει µε τη συντηρητική παράταξη. Μεσοµακροπρόθεσµα όµως σε µερικούς τοµείς (π.χ. Ευρώπη, κοινωνικά προβλήµατα) µπορεί να υπάρχουν συνεννοήσεις µεταξύ Κεντροαριστεράς και ριζοσπαστικής Αριστεράς – αφού τα δύο κόµµατα έχουν, εν µέρει τουλάχιστον, κοινούς προσανατολισµούς. Με άλλα λόγια, δεν είναι οι πολιτικές διαφορές, αλλά η τωρινή δαιµονοποίηση του ΣΥΡΙΖΑ που καθιστά µια προσέγγιση αδύνατη.\nΝίκος Μαρατζίδης: Εφόσον ένα από τα δύο κόµµατα συµµετάσχει στην κυβέρνηση (για παράδειγµα, το ΚΙΝΑΛ µε τη Ν∆) ο πόλεµος µεταξύ των δύο βασικών συνιστωσών της Κεντροαριστεράς θα συνεχιστεί αδυσώπητος. Αντίθετα, εφόσον και τα δύο κόµµατα βρεθούν στην αντιπολίτευση, τότε θα διαµορφωθούν οι συνθήκες ενός διαλόγου µεταξύ τους, που σήµερα, φαινοµενικά, δεν υφίστανται. Οι συνθήκες όµως δεν αρκούν από µόνες τους. Ο συστηµατικός και οργανωµένος διάλογος είναι προϋπόθεση κάθε σύγκλισης. ∆εν χρειάζονται βιαστικές κινήσεις. Απαιτείται ο «πανδαµάτωρ χρόνος» για να επουλωθούν τα τραύµατα και χρειάζεται συνέπεια και υποµονή για να φύγουν από το τραπέζι οι αµοιβαίες καχυποψίες. ∆ιαφορετικά, οι όποιες κινήσεις αποτελούν απλώς καιροσκοπικές επιλογές που στο τέλος της ηµέρας κάνουν ζηµιά παρά όφελος. Ο διάλογος πρέπει να αφορά το παρελθόν και το µέλλον και να στηριχθεί πάνω σε µερικές βασικές και αυτονόητες παραδοχές προοδευτικού χαρακτήρα (π.χ. η θέση για την Ευρώπη, οι πολιτικές για την προστασία των κοινωνικά αδύναµων, η πρόκληση µιας νέας περιβαλλοντικής πολιτικής).\nΓιώργος Σιακαντάρης: Είναι αλήθεια πως στη ∆υτική Ευρώπη πολλές φορές κυβέρνησαν σχήµατα συνεργασίας των σοσιαλδηµοκρατών µε τους ριζοσπάστες αριστερούς. Αλλά είναι εξίσου αλήθεια πως όπου αυτό συνέβη, ο κυρίαρχος σε αυτήν τη συνεργασία ήταν οι σοσιαλδηµοκράτες και όχι η ριζοσπαστική Αριστερά. Ακόµη και στο πιο πρόσφατο παράδειγµα της Πορτογαλίας κυρίαρχοι είναι οι σοσιαλδηµοκράτες. Αλλά υπάρχει και µια ακόµη ειδοποιός διαφορά. Στη ∆υτική Ευρώπη η ριζοσπαστική Αριστερά υπέβαλε σε κριτική πλευρές της φιλελεύθερης δηµοκρατίας, ήταν όµως πάντα αντίθετη στην κοµµουνιστική λογική τού «έχουµε την κυβέρνηση, αλλά όχι και την εξουσία». Η οποιαδήποτε αλλαγή στη σχέση των δύο χώρων προϋποθέτει τη µετάβαση του ΣΥΡΙΖΑ από το καθαρτήριο της υπεύθυνης αντιπολίτευσης και την καταγραφή του ΚΙΝΑΛ ως υπεύθυνης δύναµης που εγγυάται την πολιτική και κυβερνητική σταθερότητα του τόπου. ∆υστυχώς και οι δύο δεν φαίνεται να κινούνται προς αυτές τις κατευθύνσεις. Στην Ελλάδα, πάντως, όπως δείχνει το 12% και το 13% που έφυγε από τον ΣΥΡΙΖΑ και το ΚΙΝΑΛ αντίστοιχα και πήγε στη Ν∆, οι πολίτες δεν φοβούνται τον «µπαµπούλα» της ∆εξιάς, αλλά την πραγµατικότητα µιας διακυβέρνησης που δεν συνάδει µε τις στοιχειώδεις πολιτικές και αισθητικές αξίες του χώρου της Κεντροαριστεράς.\nΗ ευρωπαϊκή Σοσιαλδηµοκρατία βρίσκεται σε µια ιστορική καµπή, επιχειρώντας να επαναπροσδιορίσει το στίγµα της. Σχηµατικά, το µεγαλύτερο τµήµα της αναζητά συµπλεύσεις µε την Αριστερά και την οικολογία, η τάση ωστόσο της συνεργασίας µε την Κεντροδεξιά παραµένει ζωντανή. Πώς αντιµετωπίζετε τον προβληµατισµό που αναπτύσσεται;\nΝίκος Μουζέλης: Η ευρωπαϊκή Σοσιαλδηµοκρατία βρίσκεται όντως σε µια καµπή. Αλλά παρατηρούµε πρόσφατα µια σχετική ανάκαµψη. Οχι µόνο στην Ισπανία και την Πορτογαλία αλλά και στις σκανδιναβικές χώρες, όπου το κοινωνικό κράτος παραµένει ισχυρό. Οσο για το SPD στη Γερµανία, λόγω της συνεργασίας του µε τη Χριστιανοδηµοκρατία, έχει πάρει και αυτό την κατιούσα. Αλλά ένας µεγάλος αριθµός µελών του κόµµατος είναι πλέον εναντίον της συνέχισης της «µεγάλης συµµαχίας». Ετσι δεν αποκλείεται το κόµµα να αποχωρήσει και να συνεργαστεί µε τους Πράσινους που αυτήν τη στιγµή τείνουν να εξελιχθούν στο µεγαλύτερο κόµµα της χώρας. Πιο συγκεκριµένα, µια συνεργασία µεταξύ των Πρασίνων, των Σοσιαλδηµοκρατών και της ριζοσπαστικής Αριστεράς (Die Linke) µπορεί να αλλάξει ριζικά όχι µόνο το γερµανικό πολιτικό σύστηµα αλλά και την πορεία της Ευρώπης προς το προοδευτικότερο.\nΝίκος Μαραντζίδης: Οι πρόσφατες ευρωεκλογές έστειλαν αντιφατικά µηνύµατα για τον προοδευτικό χώρο. Από τη µία µείωση ή στασιµότητα των δυνάµεων της Σοσιαλδηµοκρατίας και της ριζοσπαστικής Αριστεράς, από την άλλη άνοδος των Πρασίνων και των δυνάµεων του προοδευτικού φιλελευθερισµού. Πρόκειται για ένα σύνθετο τοπίο. Επιβιώνουν, µεν, οι διαιρέσεις της βιοµηχανικής επανάστασης (κοινωνικές ανισότητες και ταξικές διαιρέσεις) που αποτυπώθηκαν στα κοµµατικά συστήµατα του 19ου αιώνα, πλέον όµως συµπληρώνονται ή υποκαθίστανται από νέα ζητήµατα. Η κλιµατική κρίση, η προοπτική της ευρωπαϊκής ολοκλήρωσης, η παγκοσµιοποίηση, η αντιµετώπιση της µετανάστευσης, τα ζητήµατα των έµφυλων ταυτοτήτων, η τεχνητή νοηµοσύνη και το µέλλον της απασχόλησης καταλαµβάνουν ολοένα και µεγαλύτερο χώρο στη δηµόσια συζήτηση. ∆υστυχώς, αυτές οι ατζέντες «ανοίγουν» άτακτα και χωρίς συνοχή µεταξύ τους. Οι προοδευτικές δυνάµεις οφείλουν να ενοποιήσουν παλιές και νέες ατζέντες. Σήµερα, λοιπόν, χρειαζόµαστε µια προοδευτική ατζέντα που να καλύπτει συνεκτικά τέσσερα µεγάλα θέµατα: α) Πολιτικές για την αντιµετώπιση της κλιµατικής αλλαγής, β) Πολιτικές για την αντιµετώπιση των ανισοτήτων, γ) Πολιτικές για την εµβάθυνση της δηµοκρατίας και την κάλυψη της απόστασης που χωρίζει την εθνική πολιτική από τις ευρωπαϊκές δοµές λήψης αποφάσεων, δ) Πολιτικές για τη µετανάστευση και τον επαναπροσδιορισµό της έννοιας του πολίτη.\nΓιώργος Σιακαντάρης: Στο προσφάτως εκδοθέν βιβλίο µου µε τίτλο «Το πρωτείο της δηµοκρατίας. Η Σοσιαλδηµοκρατία µετά τη Σοσιαλδηµοκρατία» (εκδόσεις Αλεξάνδρεια) υποστηρίζω ότι σήµερα η Σοσιαλδηµοκρατία δεν ηττάται επειδή έχει υποχωρήσει στον νεοφιλελευθερισµό ή επειδή δεν είναι αρκούντως αριστερή, όπως µια ρηχή ερµηνεία διατείνεται. Ηττάται γιατί ενώ η οικονοµία και οι θεσµοί της (τράπεζες, µεγάλες εταιρείες, χρηµατιστήρια και χρηµατοροές) παγκοσµιοποιούνται, οι πολιτικοί θεσµοί (κόµµατα, συνδικάτα, εθνικά Κοινοβούλια) παραµένουν εγκλωβισµένοι στο πλαίσιο του έθνους-κράτους. Ηττάται γιατί ενώ η οικονοµία παγκοσµιοποιήθηκε, αυτή δεν κατόρθωσε να δηµιουργήσει µια κίνηση για την παγκοσµιοποίηση της δηµοκρατίας και της πολιτικής. ∆εν κατόρθωσε, δηλαδή, να κάνει την παγκοσµιοποίηση αφήγηση της συµµαχίας της µε τα µεσαία στρώµατα στη βάση πολιτικών που θα εστιάζουν στα κέντρα των κοινωνιών. Υπό αυτήν τη λογική, για να ανακάµψει η Σοσιαλδηµοκρατία δεν χρειάζεται να στραφεί στα «αριστερά», ούτε να συµπλεύσει µε την Κεντροδεξιά. Το ζητούµενο είναι αυτή αλλά και η Κεντροδεξιά, οι δύο πόλοι της µεταπολεµικής ευηµερίας, να καταθέσουν διαφορετικές ανταγωνιστικές προτάσεις για το µέλλον των κοινωνιών στην εποχή της τέταρτης βιοµηχανικής επανάστασης. Πάντως, όπου ανέκαµψαν οι Σοσιαλδηµοκράτες στην Ευρώπη, δεν συνέβη λόγω της αντιδεξιάς στροφής τους, αλλά γιατί κατέθεσαν προτάσεις για την εργασία στην εποχή της παγκοσµιοποίησης.\nΝίκος Μουζέλης: Οµότιµος καθηγητής Κοινωνιολογίας στο LSE\nΝίκος Μαραντζίδης: Καθηγητής στο Πανεπιστήµιο Μακεδονίας στη Θεσσαλονίκη\nΓιώργος Σιακαντάρης: Διδάκτωρ Κοινωνιολογίας, πρώην επιστηµονικός διευθυντής του ΙΣΤΑΜΕ – Ανδρέας Παπανδρέου


Η εμπειρία της πρώτης ολογραφικής κλήσης 5G στην Κύπρο\nΠολίτης, 10/07/2019 (τελευταία ενημέρωση 10:50)\nΤο μέλλον είναι εδώ και το ζήσαμε πρώτοι. Η Cyta, αξιοποιώντας τις δυνατότητες των τεχνολογιών αιχμής που διαθέτει, πραγματοποίησε την πρώτη κλήση επαυξημένης πραγματικότητας (Augmented Reality), με χρήση ολογραμμάτων, που έγινε ποτέ στη χώρα μας, μέσω του πιλοτικού της δικτύου τεχνολογίας 5G στα κεντρικά γραφεία της στη Λευκωσία.\nΑυτή η πρωτοποριακή εφαρμογή ολογραμμάτων της Cyta διεκδικεί παγκόσμια πρωτιά σε ποιότητα εικόνας υψηλής ευκρίνειας και φωτεινότητας, συνδυάζοντας τις τεχνολογίες 5G και LED υψηλής πυκνότητας.\nΤα οφέλη της τεχνολογίας λίγο πολύ τα ζούμε όλοι. Ακόμα και αν δεν το αντιλαμβανόμαστε πλήρως, ότι δηλαδή τις περισσότερες φορές η ζωή μας γίνεται πιο εύκολη και αποτελεσματική λόγω της χρήσης του διαδικτύου το οποίο έχει ενταχθεί δυναμικά στην καθημερινότητά μας. Η επικοινωνία έχει απλοποιηθεί, τα μέσα κοινωνικής δικτύωσης επιτρέπουν στους χρήστες να δημιουργούν το δικό τους περιεχόμενο. Η πληροφόρηση είναι ανεξάντλητη και η γνώση μπορεί να αποκτηθεί με τον πιο εύκολο τρόπο. Και αυτά είναι μόνο μερικά από τα οφέλη της χρήσης του.\nΦανταστείτε όμως τώρα να έχουμε στη διάθεσή μας ένα δίκτυο το οποίο πραγματικά μπορεί να αλλάξει τη ζωή μας. Να την αλλάξει προς κατευθύνσεις που μέχρι σήμερα νομίζαμε ότι είναι σενάρια από ταινίες επιστημονικής φαντασίας. Το δίκτυο 5G έρχεται, όχι μόνο για να κάνει τη ζωή μας πιο εύκολη, αλλά για να την αλλάξει ουσιαστικά. Και κρατήστε το αυτό…\nΑυτή την εμπειρία ζήσαμε, όσοι είχαμε την τύχη να παρευρεθούμε στην παρουσίαση του πρώτου 5G Holographic Call στην Κύπρο. Ακούγεται εντυπωσιακό, αλλά οι δυνατότητες του είναι ακόμα πιο συναρπαστικές.\nΠρόκειται για μια τεχνολογική επανάσταση με την οποία ο κόσμος θα είναι σίγουρα διαφορετικός, καθώς είμαστε μια ανάσα από την εποχή της ‘βιωματικής επικοινωνίας’. Της επικοινωνίας που βιώνουμε με όλες μας τις αισθήσεις.\nΗ Cyta έχει ήδη ανακοινώσει τη λειτουργία του πιλοτικού της δικτύου 5G και προχωρά προς την κατεύθυνση αυτή με σταθερά βήματα. Η νέα τεχνολογία 5G έχει τεθεί σε εσωτερική δοκιμαστική λειτουργία, με στόχο να αντληθεί όλη η απαιτούμενη γνώση και εμπειρία πριν την διάθεση και εν αναμονή της παραχώρησης των σχετικών συχνοτήτων από το Κράτος.\nΟ Λούης Ολόγραμμα\nΚαι η αλήθεια είναι ότι ο Λούης Πατσαλίδης, ακόμα και αν δεν ήταν φυσικά εκεί, αφού βρισκόταν σε άλλο χώρο, αυτό δεν τον εμπόδισε να επικοινωνήσει πραγματικά μαζί μας, αφού το ολόγραμμα του ήταν εκεί για το πρώτο ζωντανό διαδραστικό stand-up comedy επαυξημένης πραγματικότητας στην Κύπρο. Να τον βλέπουμε, να μας βλέπει, να ανταλλάσουμε απόψεις, να μας κάνει να γελάμε και να επικοινωνούμε με ένα πρωτόγνωρο τρόπο.\nΣτη σκηνή επίσης ανέβηκε και το ολόγραμμα της νεαρής καλλιτέχνιδας Μαρίνας Τζάντγουιρθ, σε μια ζωντανή εκτέλεση του τραγουδιού της Cytamobile-Vodafone, “Everything is changing”.\nΤις δυνατότητες του 5G ανέλαβε να αναδείξει το πλέον αρμόδιο άτομο, ο Ανώτατος Εκτελεστικός Διευθυντής της Cyta, κ Αντρέας Νεοκλέους, ο οποίος μαζί με τον παρουσιαστή της βραδιάς Παναγιώτη Χατζιδάκη παρουσίασαν με ένα διαδραστικό τρόπο τις επαναστατικές δυνατότητες του 5G και τους τρόπους με τους οποίους μπορεί να εφαρμοστεί και να αναβαθμίσει την ποιότητα της ζωής μας.\nΣτον τομέα της Δημόσιας Ασφάλειας, οι Αρχές μπορούν σε πραγματικό χρόνο να ελέγχουν, να επιτηρούν αλλά και να προλαβαίνουν περιστατικά που θέτουν σε κίνδυνο ζωές.\nΣτον τομέα της Υγείας και με την άμεση ανταλλαγή δεδομένων, σε πραγματικό χρόνο, επιτρέπει την απομακρυσμένη παρακολούθηση ασθενών, την απομακρυσμένη χειρουργική, ενώ διευκολύνει αισθητά την άμεση ανταπόκριση σε επείγοντα περιστατικά.\nΑσφαλώς στην Επιχειρηματικότητα και Βιομηχανική Παραγωγή, όπου η τεχνητή νοημοσύνη και το Internet of Things, αναβαθμίζουν ριζικά την εμπειρία πελάτη, βελτιώνουν την κατανομή πόρων και την παραγωγικότητα και συντείνουν στην εξοικονόμηση ενέργειας.\nΑκόμα έννοιες οι οποίες αισθανόμαστε πολλές φορές ότι είναι πολύ μακριά όπως οι Έξυπνες Πόλεις και Αυτόνομη Οδήγηση, για πρώτη φορά αισθανόμαστε ότι μπορούν να γίνουν πραγματικότητα. Οι ψηφιακές τεχνολογίες αξιοποιούνται για να προσφέρουν καλύτερες υπηρεσίες προς τους πολίτες, καλύτερη χρήση των πόρων, λιγότερες επιπτώσεις στο περιβάλλον και μείωση των τροχαίων δυστυχημάτων και των απωλειών ζωής.\nΑλλά και στην Εκπαίδευση, τον Τουρισμό και την Ψυχαγωγία. Όλα μπορούν να αλλάξουν ριζικά μέσω της επαυξημένης πραγματικότητας, όπου τεχνητά ψηφιακά τρισδιάστατα αντικείμενα μπορούν να ενσωματώνονται σε πραγματικό χρόνο στο υπάρχον περιβάλλον, δίνοντας τη δυνατότητα αλληλεπίδρασης με τον χρήστη, ζωντανεύοντας, δηλαδή, την εικόνα μπροστά στα μάτια του.\nΈχουμε μπει σε μια νέα ψηφιακή εποχή, αλλά άλλο είναι να το περιμένεις και άλλο να το ζεις.\nΑυτό που δεν έχουμε ακόμα συνειδητοποιήσει είναι πόσο μακριά μπορεί να μας πάρει η τεχνολογία 5G. Ένα μέλλον το οποίο σχεδόν μπορούμε να αγγίξουμε με το χέρι μας. Μια πρωτόγνωρη εμπειρία τεχνολογίας που μπορεί να αλλάξει τη ζωή μας προς το καλύτερο.\nΚυριάκος Νικηφόρου: Τις κατ’ ιδίαν συναντήσεις με ΟΕΛΜΕΚ διακόπτουν οι οργανωμένοι γονείςΠοδηλασία: Μεγάλη διεθνής διάκριση για την Ελένη Ανδρέου, κατέκτησε την τρίτη θέση στους Βαλκανικούς αγώνες (pic)


Βρετανίδες τουρίστριες δίνουν το... ok για να τις... - Flashnews.gr\nΒρετανίδες τουρίστριες δίνουν το... ok για να τις "βιάσουν"!\nΧαρακτηριστικές είναι οι περιπτώσεις τεσσάρων Ηρακλειωτών, δύο Βρετανών, ενός Αλβανού και ενός Τυνήσιου, οι οποίοι συνελήφθησαν, κρατήθηκαν και κατηγορήθηκαν για το βιασμό σε βάρος Βρετανίδων που έκαναν διακοπές στα Μάλια και στη Χερσόνησο.\nΚαι οι οχτώ απαλλάχτηκαν με βούλευμα καθώς δεν προέκυψαν στοιχεία που να συνηγορούν υπέρ του βιασμού.\nΗ νεαρή Βρετανίδα κατήγγειλε ότι είχε γνωρίσει τον Τυνήσιο στο ξενοδοχείο, όπου ο τελευταίος είχε επισκεφθεί έναν εργαζόμενο φίλο του.\nΗ 18χρονη μετά από νυκτερινή διασκέδαση, επέστρεψε στο δωμάτιο της. Κατήγγειλε ότι την ακολούθησε ο 30χρονος, ο οποίος την έπεισε να τον ακολουθήσει στο δωμάτιο του όπου και τη βίασε.\nΜε βάση τα όσα αναφέρονται στο βούλευμα, ο ιατροδικαστής δεν διαπίστωσε κακώσεις ή σημάδια που να συνηγορούν υπέρ της εκδοχής του βιασμού της 18χρονης.\nΕπιπλέον η κοπέλα με βάση τις μαρτυρικές καταθέσεις, φαίνεται να βγήκε από το δωμάτιο του Τυνήσιου σε ήρεμη κατάσταση, ενώ πριν αλλά και κατά τη διάρκεια της ερωτικής πράξης δεν έφερε την παραμικρή λεκτική ή σωματική αντίσταση.\nΔικηγόροι και αστυνομικοί υποστηρίζουν ότι ένα ισχυρό κίνητρο για τις καταγγελίες αυτές είναι η διεκδίκηση αποζημίωσης από ασφαλιστικές εταιρείες.\nΌπως εξηγούν, η καταγγέλλουσα μπορεί να αξιώσει αποζημίωση από την ασφαλιστική εταιρεία με αντίγραφο της δικογραφίας που σχηματίζεται από το αρμόδιο αστυνομικό τμήμα, το οποίο αποστέλλουν μεταφρασμένο.\n«Θα πρέπει να υπάρξει καθολική αντίδραση στις περιπτώσεις εκείνες που είναι στημένες και είναι κραυγαλέες. Πολλές νεαρές αλλοδαπές έρχονται στην Κρήτη για τουρισμό και το έχουν κάνει επάγγελμα».\nΤρίτη, 6 Αυγούστου 2013, 18:47


Αυτό το σώμα είναι δικό μου\nΚυριακή, 28 Νοεμβρίου 2010 14:07\n* μην αγγίζετε, μη βιάζετε, μη σκοτώνετε\nαπό τον απεσταλμένο μας στο Μεξικό,\nο 2010 είναι η χρονιά που το Μεξικό γιορτάζει τα 100 χρόνια από τη Μεξικανική Επανάσταση. Στις 25 Νοέμβρη όμως, με αφορμή την Παγκόσμια Ημέρα ενάντια στη Βία Κατά των Γυναικών, πραγματοποιήθηκε στην πολιτεία Τσιάπας, στην κεντρική πλατεία του καθεδρικού ναού της πόλης του Σαν Κριστομπάλ, συγκέντρωση από γυναίκες ιθαγενών κοινοτήτων της ευρύτερης περιοχής με κύριο πρόταγμά το «No mas violencia contra las mujeres» (όχι άλλη βία ενάντια στις γυναίκες). Το πρόσωπο που δέσποζε στο κεντρικό πανό ήταν αυτό της Μπέτι Καρίνο Τρουχίλο, ακτιβίστριας - αγωνίστριας για τα ανθρώπινα δικαιώματα, που έπεσε νεκρή από επίθεση παραστρατιωτικών στις 27 Απριλίου (στην ίδια επίθεση έπεσε νεκρός και ο Φιλανδός παρατηρητής Tyri Antero Jaakkola). Παρότι οι δράστες της δολοφονίας έχουν αναγνωριστεί, δεν έχει υπάρξει καμία σύλληψη ή καταδίκη.\nΈχει παρατηρηθεί ότι τα τελευταία 4 χρόνια η βία έχει ενταθεί στη χώρα του Μεξικού με πολύ συχνές τις επιθέσεις παραστρατιωτικών σε κοινότητες ιθαγενών με συνήθη θύματα κυρίως γυναίκες. Πρόσφατα, σε τέτοια επίθεση, 3 γυναίκες έγιναν θύματα βιασμού από 20 παραστρατιωτικούς. Δεν υπήρξε καμία δικαστική εξέλιξη ή κίνηση από την πολιτεία για\nψυχολογική ή οποιασδήποτε άλλης μορφής αποκατάσταση των γυναικών. Το Εθνικό Παρατηρητήριο Πολιτών για τις Δολοφονίες Γυναικών (Observatorio Ciudadano National del Feminicidio) έχει καταγράψει επίσημα 1.728 περιπτώσεις δολοφονιών σε μόνο 11 από τις 32 πολιτείες του Μεξικού για το διάστημα Ιανουάριος 2009 - Ιούνιος 2010. Το 40% των περιπτώσεων είχαν ηλικία 11-30 ετών. Από αυτές τις περιπτώσεις, μόνο σε 40 επιβλήθηκαν ποινές, χαρακτηριστική ένδειξη της γενικότερης πολιτικής ατιμωρισίας που ασκείται. Στην πόλη Χουάρεζ μόνο, έχουν καταγραφεί 567 δολοφονίες στο ίδιο διάστημα ενώ οι περιπτώσεις σεξουαλικής βίας είναι 11.794. Τα νούμερα αυτής της παρατήρησης τα έχουν συνυπογράψει 46 οργανώσεις σε 18 πολιτείες. Συγκεκριμένα στην πόλη Χουάρεζ, θλιβερό παράδειγμα αποτελεί η δολοφονία της Ζοζεφίνα Ρέγιες στις 3 Ιανουαρίου από το μεξικανικό στρατό, μιας ακτιβίστριας - υπερασπίστριας των ανθρωπίνων δικαιωμάτων στην αιματοβαμμένη αυτή περιοχή. Η Ομοσπονδιακή Γραμματεία Υγείας έχει καταγράψει, μέσα σε ένα χρόνο, 120.000 περιπτώσεις βιασμών, που σημαίνει μία κάθε 4 λεπτά. Επίσης είναι γεγονός ότι οι κακοποιημένες γυναίκες δεν τυγχάνουν καμίας περίθαλψης από το κράτος, το οποίο βέβαια, έχει υπογράψει πλήθος διεθνών συμφωνιών για την προστασία των ανθρωπίνων δικαιωμάτων, πρακτικά όμως δεν τις τηρεί. Αντίθετα, αξίζει να παρατηρηθεί ότι σε όλη τη χώρα εκτός της πρωτεύουσας, η έκτρωση είναι παράνομη. Στην περίπτωση κύησης λοιπόν, ακόμη και τα θύματα βιασμού έχουν να επιλέξουν ανάμεσα στο να κρατήσουν το παιδί ή να ρισκάρουν την παράνομη έκτρωση με ό,τι αυτό συνεπάγεται.\nΟι συγκεντρωμένες γυναίκες, διαδηλώνοντας με συνθήματα για δικαιοσύνη, γη και ελευθερία, κατήγγειλαν:\n• τη βία εναντίον τους και την ατιμωρησία που ακολουθεί ως προϊόν των φιλελεύθερων και πατριαρχικών πολιτικών που ασκούνται.\n• τη στρατιωτικοποίηση ως πολιτική του κράτους που έχει επιφέρει δολοφονίες, συλλήψεις και εξαναγκαστικές εκτοπίσεις. Τα τελευταία 4 χρόνια με πρόφαση τον πόλεμο κατά των ναρκωτικών οι νεκροί έχουν φτάσει τις 30.000. Η βία ενάντια στις γυναίκες έχει ενταθεί εξαιτίας αυτών των τακτικών.\n• Την αναθεώρηση του άρθρου 27 που αναγνώριζε συνταγματικά τα ejidos (μορφή συλλογικής γαιοκτημοσύνης που προέκυψε μετά τη Μεξικανική Επανάσταση του 1910). Με την αναθεώρηση απαιτούνται τίτλοι ιδιοκτησίας, με αποτέλεσμα, πρακτικά, να προκύπτει ευκολότερη αγοραπωλησία γης και αλόγιστη εκμετάλλευση του φυσικού της πλούτου.\n• Να σταματήσουν η βία εναντίον τους και η πατριαρχία. Να μπορούν να επιλέγουν μόνες τους συζύγους τους και να αποφασίζουν για τα παιδιά που θα κάνουν.\n• Να μπορούν να συμμετέχουν ισότιμα στις συνελεύσεις των κοινοτήτων τους, ώστε να αποκτήσουν φωνή.\n• Να έχουν πρόσβαση στην εκπαίδευση και σε κρατικές υπηρεσίες υγείας και πρόνοιας.\n• Το κράτος να αναλάβει τις ευθύνες του σύμφωνα με τις συμφωνίες που έχει υπογράψει.\n• Να εξασφαλιστούν δίκαιες τιμές στη δουλειά τους και σεβασμός στην κουλτούρα και τη διαφορετικότητά τους. Αλλαγή δηλαδή της στάσης απέναντι στις ιθαγενείς που εργάζονται ως οικιακές βοηθοί και αντιμετωπίζουν σκληρή ρατσιστική συμπεριφορά.\n• Δίκαιες τιμές στα προϊόντα που πουλούν.\n• Να έχουν δικαιώματα στη γη και σε όσα αυτή παρέχει. Για παράδειγμα, στην πολιτεία Τσιάπας γίνεται το 60% της παραγωγής ρεύματος, ενώ οι ιθαγενείς πληθυσμοί δεν ωφελούνται απ’ αυτή την εκμετάλλευση, αντίθετα πρέπει να πληρώνουν το ρεύμα σε τιμές υπερβολικές για τις δυνατότητές τους.\n• Πλαφόν σε βασικά είδη διατροφής, τέλος στο μονοπώλιο. Χαρακτηριστικό είναι το παράδειγμα της εταιρείας Maseca, που έχει το μονοπώλιο στην παραγωγή τορτίγιας, από αλεύρι επί το πλείστον εισαγόμενο από τις ΗΠΑ.\n• Να μπει φρένο στις πολυεθνικές που εκμεταλλεύονται τη γη και τους αυτόχθονες.\nΑναρτήθηκε από Βάγια Γκέκα στις 9:23 μ.μ.\nΕτικέτες μη βιάζετε, μη σκοτώνετε, μην αγγίζετε


Επιστρέφουν εκτάκτως 20 Έλληνες που βρέθηκαν στην Κίνα – Makeleio.gr\nHomeΕΠΙΚΑΙΡΟΤΗΤΑΕπιστρέφουν εκτάκτως 20 Έλληνες που βρέθηκαν στην Κίνα\nΕπιστρέφουν εκτάκτως 20 Έλληνες που βρέθηκαν στην Κίνα\nΣτο Πεκίνο βρέθηκε τις προηγούμενες ημέρες ο Σύλλογος «Αγία Παρασκευή» των Λευκαδίων. Η αποστολή από την Ημαθία θεώρησε επιβεβλημένο να επιστρέψει πέντε μέρες νωρίτερα από το κανονικό, λόγω της έξαρσης του Κοροναϊού, που τόσο πολύ έχει ταλαιπωρήσει χιλιάδες ανθρώπους στην Ασία και όχι μόνο.\nΤα 20 μέλη βρίσκονται αυτήν την ώρα στον Κεντρικό Αερολιμένα του Πεκίνου και αναμένουν το αεροπλάνο τους που θα τους οδηγήσει με ασφάλεια στην Ελλάδα. Σύμφωνα με πληροφορίες του veriotis.gr, άπαντες είναι καλά στην υγεία τους και αναμένεται να αφιχθούν εντός της ημέρας στο «Ελευθέριος Βενιζέλος».\nΟι κουμουνιστές στην αναμπουμπούλα χαίρονται! Δείτε τι κάνουν τα μέλη του ΚΚΕ...\nΗ γυναίκα με την υπερβολική τριχοφυΐα που αποφάσισε να αλλάξει φύλο και...\nΤα αποτελέσματα της εισβολής σε ξενοδοχεία ΜΑΤατζήδων – Οι τραυματισμοί πολιτών και...\n28|01|2020 στις 00:12\nΚΑΛΑ ΕΧΟΥΝ ΜΥΑΛΟ ΣΤΗΝ ΚΕΦΑΛΑ ΤΟΥΣ??? ΤΟΣΟΝ ΚΑΙΡΟ ΛΕΝΕ ΓΙΑ ΑΥΤΗ ΤΗΝ ΑΣΘΕΝΕΙΑ ΚΑΙ ΑΥΤΟΙ ΠΗΓΑΝ ΣΤΗΝ ΚΙΝΑ???? ΚΑΝΟΝΙΚΑ ΠΡΕΠΕΙ ΝΑ ΜΕΙΝΟΥΝ ΕΚΕΙ ΚΑΙ ΟΧΙ ΝΑ ΜΑΣ ΚΟΥΒΑΛΗΘΟΥΝ ΕΔΩ ΚΑΙ ΝΑ ΜΑΣ ΓΕΜΙΣΟΥΝ ΑΣΘΕΝΕΙΕΣ ΔΥΣΤΥΧΩΣ Ο ΕΛΛΗΝΑΣ ΜΥΑΛΟ ΚΟΥΚΟΥΤΣΙ ΤΙ ΝΑ ΠΕΙΣ !!!! ΕΡΧΟΝΤΑΙ ΕΔΩ ΤΑ ΚΙΝΕΖΙΑ ΚΑΙ ΜΑΛΙΣΤΑ ΑΠΟ ΤΗΝ ΕΠΙΜΑΧΗ ΠΟΛΗ ΤΟΥΣ ΔΕΧΟΝΤΑΙ ΧΩΡΙΣ ΝΑ ΤΟΥΣ ΕΞΕΤΑΣΟΥΝ ΑΝ ΕΙΝΑΙ ΦΟΡΕΙΣ ΓΙΑΤΙ ΑΛΛΟ ΦΟΡΕΑΣ ΚΑΙ ΑΛΛΟ ΝΟΣΗΜΑ !!!!!\n27|01|2020 στις 13:44\nΟ/Η ΓΟΥΣΤΑΡΑΑΑΑΡΩ λέει:\n27|01|2020 στις 12:07\nΕΙΝΑΙ ΗΔΗ ΟΛΟΙ ΜΟΛΥΣΜΕΝΟΙ.


Ελπίδα Πεταλούδων - ''Χαζομπαμπάς'' ο Φιλιππόπουλος - - Μπάσκετ - www.12sports.gr\nΑυτές είναι οι πραγματικές χαρές της ζωής… Το «θαύμα» της φύσης, η ζωή ενός ανθρώπου… Το πιο απίστευτο δώρο της ζωής του πήρε και ο Σπύρος Φιλιππόπουλος! Ο αθλητής της Ελπίδας Πεταλούδων έγινε ένας χαρούμενος… «χαζομπαμπάς», αφού η σύζυγος του Κατερίνα Χατζημανώλη έφερε στον κόσμο ένα υγιέστατο κοριτσάκι. Όπως είναι εύλογο ο Σπύρος και η Κατερίνα είναι ευτυχισμένοι, με την οικογένεια Φιλιππόπουλου να μεγαλώνει με την πανέμορφη μπέμπα που ήρθε στον κόσμο. Το 12sports εύχεται στα παιδιά να τους ζήσει η μπέμπα και να την δουν όπως επιθυμούν…\n 4284 αναγνώσεις Διαβάστε ολόκληρο το θέμα\n 3313 αναγνώσεις Διαβάστε ολόκληρο το θέμα\n 4557 αναγνώσεις Διαβάστε ολόκληρο το θέμα\nΣε μαγνητική τομογραφία θα υποβληθεί σήμερα ο Γιώργος Καστέλλας της Ελπίδας Πεταλούδων... Ο έμπειρος γκαρντ τραυματίστηκε στο γόνατο προς το τέλος του γ' δεκαλέπτου στο παιχνίδι της ''τέντας'' με τον Διαγόρα και αποχώρησε υποβασταζόμενος. Ο Καστέλλας, ο οποίος είχε αγωνιστεί στον ''γηραιό'' τα προηγούμενα δύο χρόνια, θα υποβληθεί σήμερα μαγνητική...


Η Samsung παρουσιάζει τον αισθητήρα 1.2μm 50MP ISOCELL GN1 | i-TECH4u\nΗ Samsung παρουσιάζει τον αισθητήρα 1.2μm 50MP ISOCELL GN1\nΤαχύτερη αυτόματη εστίαση και φωτεινότερες λήψεις.\nΗ Samsung Electronics παρουσίασε τον Samsung ISOCELL GN1, ένα νέο αισθητήρα εικόνας 50-megapixel (MΡ) με pixels μεγέθους 1.2μm. Ο ISOCELL GN1 είναι ο πρώτος αισθητήρας εικόνας της Samsung που διαθέτει και τις δύο τεχνολογίες, Dual Pixel και Tetracell. Χάρη στο σχετικά μεγαλύτερο μέγεθος pixel, ο GN1 αναβαθμίζει το επίπεδο απόδοσης των αισθητήρων εικόνας στην αγορά, μιας και συνδυάζει αυξημένη φωτοευαισθησία, για εντυπωσιακές φωτογραφίες στο σκοτάδι και ταχύτητες αυτόματης εστίασης επιπέδου DSLR, βελτιστοποιημένες για πιο δυναμικές εμπειρίες λήψης φωτογραφιών.\nΟ GN1 διαθέτει την καλύτερη αυτόματη εστίαση στην κατηγορία του, με 100 εκατομμύρια παράγοντες αυτόματης εστίασης ανίχνευσης φάσης (PDAF). Η τεχνολογία Dual Pixel της Samsung τοποθετεί τις δύο φωτοδιόδους μέσα σε κάθε pixel ώστε να λάβουν φως από διαφορετικές γωνίες για την ανίχνευση φάσης. Με όλα τα ενεργά pixels του αισθητήρα να λειτουργούν ως παράγοντες αυτόματης εστίασης, ο GN1 μπορεί να ανιχνεύσει και να εστιάσει στο επιθυμητό ακίνητο ή κινούμενο αντικείμενο, από κάθε γωνία, την ίδια στιγμή, ακόμα και σε συνθήκες χαμηλού φωτισμού. Κατά τη λήψη φωτογραφιών, η λήψη από κάθε pixel δημιουργείται με τη συγχώνευση των εξόδων από τις δύο φωτοδιόδους εντός του pixel. Η Samsung διαθέτει, επίσης, αλγόριθμο λογισμικού που λαμβάνει πληροφορία φωτός από κάθε φωτοδίοδο, για να αναγάγει αναλύσεις εικόνας, συγκρίσιμες με 100MΡ.\nΔιάβασε περισσότερα για: PhotographySamsungSmartphones\nΟι νέες TVs Sony XH81 και XH80 4K HDR είναι πλέον διαθέσιμες στα καταστήματα\nΗ ESET στηρίζει τις Ομάδες CERT της Ευρωπαικής Ενωσης


Από 1η Δεκεμβρίου οι δημόσιες συμβάσεις θα γίνονται υποχρεωτικά ηλεκτρονικά – Ανεξάρτητος\nΑπό 1η Δεκεμβρίου οι δημόσιες συμβάσεις θα γίνονται υποχρεωτικά ηλεκτρονικά\nΑπό την 1η Δεκεμβρίου 2015 είναι υποχρεωτική η χρήση του Εθνικού Συστήματος Ηλεκτρονικών Δημοσίων Συμβάσεων για διάφορες κατηγορίες μελετών που αφορούν στις δημόσιες συμβάσεις όλων των φορέων του Δημοσίου, με απόφαση του σύμφωνα με απόφαση του υπουργείου Οικονομίας.\nΥπενθυμίζεται ότι σύμφωνα με την παράγραφο 1 του άρθρου 136 του ν. 4281/2014, ορίζεται ότι οι αναθέτουσες αρχές/αναθέτοντες φορείς υποχρεούνται να χρησιμοποιούν το Εθνικό Σύστημα Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) σε όλα τα στάδια της διαδικασίας ανάθεσης δημοσίων συμβάσεων του ν. 4281/2014, από την υποβολή του αιτήματος μέχρι την υπογραφή και την εκτέλεση των συμβάσεων αυτών, με εκτιμώμενη αξία ίση ή ανώτερη των εξήντα χιλιάδων (60.000) ευρώ, χωρίς να συμπεριλαμβάνεται ο ΦΠΑ.\n– Χωροταξικές και ρυθμιστικές μελέτες.\n– Πολεοδομικές και ρυμοτομικές μελέτες.\n– Οικονομικές μελέτες.\n– Κοινωνικές μελέτες.\n– Μελέτες οργάνωσης και επιχειρησιακής έρευνας.\n– Αρχιτεκτονικές μελέτες κτιριακών έργων.\n– Ειδικές αρχιτεκτονικές μελέτες (διαμόρφωσης εσωτερικών και εξωτερικών χώρων, αποκατάστασης μνημείων, διατήρησης παραδοσιακών κτιρίων, οικισμών και τοπίου).\n– Στατικές μελέτες (μελέτες φερουσών κατασκευών κτιρίων και μεγάλων ή ειδικών τεχνικών έργων).\n– Μελέτες συγκοινωνιακών έργων (οδών, σιδηροδρομικών γραμμών, μικρών τεχνικών έργων, έργων υποδομής αερολιμένων) και κυκλοφοριακές μελέτες. (11) Μελέτες λιμενικών έργων.\n– Μελέτες μεταφορικών μέσων (χερσαίων, πλωτών, εναέριων).\n– Μελέτες υδραυλικών έργων (εγγειοβελτιωτικών έργων, φραγμάτων, υδρεύσεων, αποχετεύσεων) και διαχείρισης υδατικών πόρων.\n– Ενεργειακές μελέτες (θερμοηλεκτρικές, υδροηλεκτρικές, πυρηνικές, ήπιων μορφών ενέργειας).\n– Βιομηχανικές μελέτες (προγραμματισμού, σχεδιασμού και λειτουργίας).\n– Χημικές μελέτες και έρευνες.\n– Μελέτες Χημικής Μηχανικής και Χημικών Εγκαταστάσεων.\n– Μεταλλευτικές μελέτες και έρευνες.\n– Γεωλογικές, υδρογεωλογικές και γεωφυσικές μελέτες και έρευνες.\n– Γεωτεχνικές μελέτες και έρευνες.\n– Εδαφολογικές μελέτες και έρευνες.\n– Γεωργικές μελέτες (γεωργοοικονομικές, γεωργοτεχνικές εγγείων βελτιώσεων, γεωργοκτηνοτροφικού προγραμματισμού, γεωργοκτηνοτροφικών εκμεταλλεύσεων).\n– Δασικές μελέτες (διαχείρισης δασών και ορεινών βοσκοτόπων, δασοτεχνικής διευθέτησης ορεινών λεκανών χειμάρρων, αναδασώσεων, δασικών οδών, δασικών μεταφορικών εγκαταστάσεων και κατάρτισης, συμπλήρωσης και διόρθωσης και λοιπών εργασιών ως την κύρωσή τους.).\n– Μελέτες φυτοτεχνικής διαμόρφωσης περιβάλλοντος χώρου και έργων πρασίνου.\n– Αλιευτικές μελέτες.\n– Περιβαλλοντικές μελέτες.\n– Μελέτες συστημάτων πληροφορικής και δικτύων.\nΝέα Δημοκρατία: Έτσι θα εκλεγεί ο νέος Πρόεδρος – Το παρασκήνιο μεταξύ Καραμανλικών – Μητσοτακικών


Βαθύ Κόκκινο | Ο Θ. Πλεύρης εξισώνει ΑΝΤΑΡΣΥΑ με Χρυσή Αυγή! (Βίντεο)\nΚυριακή, 26 Σεπτεμβρίου, 2021 12:04:56\nΟ Θ. Πλεύρης εξισώνει ΑΝΤΑΡΣΥΑ με Χρυσή Αυγή! (Βίντεο)\nΣτο βίντεο που παραθέτουμε, τι να πρωτοθαυμάσει κανείς; Τον εκ μεταγραφής από το ΛΑΟΣ Θ. Πλεύρη, υιό του εκ μεταγραφής στο ΛΑΟΣ Κ. Πλεύρη, που εξισώνει την ΑΝΤΑΡΣΥΑ με τη Χρυσή Αυγή; Τον Ευαγγελάτο, που μας λέει ουσιαστικά ότι η βία της Χρυσής Αυγής είναι απάντηση στη βία της Αριστεράς και του αντιεξουσιαστικού χώρου; Αφού έχει αποκλείσει τελείως την ΑΝΤΑΡΣΥΑ καθώς και άλλα αριστερά ψηφοδέλτια από τον τηλεοπτικό χρόνο, μόλις η εκπρόσωπος του γραφείου τύπου της ΑΝΤΑΡΣΥΑ δηλώνει ότι δεν θέλει διάλογο με τον Θ. Πλεύρη, την καλεί υποκριτικά, με σαρδώνειο ύφος, να συζητήσει μαζί του σε επόμενη εκπομπή… “Βλέπετε, εμείς σας καλούμε”, υποδηλώνει, “εσείς δεν έρχεστε, μόνοι σας αποκλείεστε από τον διάλογο…” Και όλα αυτά κάτω από το συγκαταβατικά απαξιωτικό ύφος του Ν. Μπίστη, με τη φανέλα της ΔΗΜΑΡ αυτή τη φορά, που δεν έχει τίποτα να σχολιάσει για τις πλεύρειες εξισώσεις.\nΔείτε τη σχετική ανακοίνωση της ΑΝΤΑΡΣΥΑ:


Α2: Γκελα του Ηρακλη στην Αμαλιαδα, νεα 100αρα ο Ιωνικος\nΔημοσιεύθηκε από sport24 την 06-04-2019, 20:12\nΕπιμέλεια: Λεωνίδας Πιστιόλης Δημοσίευση: 06 Απρ. 2019 20:06\nΟ Ιωνικός απέχει άλλες δύο νίκες από την (μαθηματική) άνοδο στην Basket League μετά το εμφατικό 105-82 επί του Διαγόρα Δρυοπιδέων, την ώρα που ο Ηρακλής γκέλαρε στην Αμαλιάδα.\nΆλλες δύο νίκες απέμειναν ώστε να πανηγυρίσει ο Ιωνικός την επιστροφή του στην Basket League έπειτα από 32 ολόκληρα χρόνια. Η ομάδα της Νίκαιας επιβλήθηκε δια περιπάτου του Διαγόρα Δρυοπιδέων με 105-82 στο πλαίσιο της 25ης αγωνιστικής της Α2, έφτασε τις 17 συνεχόμενες νίκες και χρειάζεται πια άλλα δύο ροζ φύλλα αγώνα, προκειμένου να εξασφαλίσει μαθηματικά την πρώτη θέση και την άνοδο στην πρώτη κατηγορία.\nΟ Ηρακλής, από την άλλη, δεν μπόρεσε να αποδράσει με το "διπλό" από την Αμαλιάδα, εκεί όπου ο Κόροιβος νίκησε τον "γηραιό" 71-61, στην μάχη που δίνει για την αποφυγή των playout. Αυτό το αποτέλεσμα δεν ...\nTags γκελα ηρακλη αμαλιαδα 100αρα ιωνικος\nΑ2: Γκέλα του Ηρακλή στην Αμαλιάδα, νέα 100άρα ο Ιωνικός Α2: Γκέλα του Ηρακλή στην Αμαλιάδα, νέα 100άρα ο Ιωνικός Επιμέλεια: Λεωνίδας Πιστιόλης Δημοσίευ_


You are at:Home»Υγεία & Ομορφιά»Ομορφιά»Το αγαπημένο άρωμα της Ελένης Τσολάκη για το φθινόπωρο θα σας μεταφέρει στο Παρίσι\nBy 26/10/2017 33 views\nΑν και κάποιες γυναίκες βρίσκουν –ή θέλουν να βρουν- ένα συγκεκριμένο άρωμα που θα φορούν για όλη τους τη ζωή, κάποιες άλλες προτιμούν να «παίζουν» με τις μυρωδιές, επιλέγοντας διαφορετικά προϊόντα κάθε μήνα, σεζόν ή χρόνο. Στην δεύτερη κατηγορία ανήκει και η Ελένη Τσολάκη, η οποία φοράει νέο άρωμα κάθε που της μιλάμε. Μέχρι πριν λίγο καιρό, φόραγε την Bronze Goddess της Estee Lauder, αλλά μόλις ξεκίνησαν τα κρύα, την αντικατέστησε με το EDP This is Her! του οίκου Zadig & Voltaire.\nΘηλυκό, πικάντικο και ζεστό, αυτό το άρωμα είναι ιδανικό για κομψές γυναίκες, γεμάτες αυτοπεποίθηση και αισθησιασμό. Στη χώρα μας θα το βρείτε στα καταστήματα Sephora, με τα 30ml να στοιχίζουν €50,40.\nPrevious ArticleΣάκης Τανιμανίδης: Το ταξίδι στην Κύπρο και η συνάντηση με τους κολλητούς\nNext Article Από ποια ηλικία και μετά ζουν με αναπηρία 1 στις 5 Ελληνίδες και 1 στους 6 Έλληνες!


Εκτός από φυτικές ίνες: Τι άλλο τρώμε για υγιές έντερο | Vita.gr\nΔιατροφή 4 Ιουνίου 2022 | 08:00 | Από την Άννα - Μαρία Δρόσου\nΕκτός από φυτικές ίνες: Τι άλλο τρώμε για υγιές έντερο\nΕκτός από τις φυτικές ίνες, ποιο είναι το θρεπτικό συστατικό που προτείνουν οι ειδικοί για να θωρακίσετε και να υποστηρίξετε το έντερο σας;\nΌταν πρόκειται για το υγιές έντερο, οι διαιτητικές ίνες και τα προβιοτικά βρίσκονται συχνά στο επίκεντρο της συζήτησης. Όμως, σύμφωνα με τους ειδικούς, υπάρχει ένα θρεπτικό συστατικό που μπορεί να παραβλέπετε: τα καλά λιπαρά. Πρόκειται για πολυακόρεστα λιπαρά οξέα (PUFAs) και μονοακόρεστα λιπαρά οξέα (MUFAs). Αυτά τα λίπη συνδέονται με μια σειρά από οφέλη για την υγεία, όπως η μείωση του κινδύνου καρδιακής νόσου, σύμφωνα με το Harvard T.H. Chan School of Public Health.\nΌπως επισημαίνουν οι ειδικοί, αυτά τα λιπαρά έχουν σημαντική επίδραση και στο μικροβίωμα του εντέρου και αυτοί είναι μερικοί από τους πιο σημαντικούς λόγους:\nΚαλά λιπαρά για ποικιλία στο μικροβίωμα\nΗ ποικιλία στο μικροβίωμα αποτελεί δείκτη καλής υγείας του εντέρου. Σημαίνει ότι υπάρχει ένα ευρύ φάσμα διαφορετικών μικροοργανισμών, συμπεριλαμβανομένων των πρεβιοτικών και προβιοτικών βακτηρίων, που ζουν στον πεπτικό σωλήνα. Η βακτηριακή ποικιλομορφία στο έντερο έχει συνδεθεί με βελτιωμένη ανοσοποιητική λειτουργία και μπορεί να βοηθήσει στη θεραπεία και πρόληψη χρόνιων παθήσεων όπως η παχυσαρκία, ο διαβήτης, ο καρκίνος και οι γαστρεντερικές διαταραχές, σύμφωνα με επιστημονικό άρθρο στο Nutrients.\nΤα ακόρεστα λιπαρά παίζουν ρόλο στην προώθηση ενός διαφορετικού μικροβιώματος. Όταν τα τρώτε, αυτά τα λίπη περνούν μέσω του πεπτικού συστήματος στο παχύ έντερο, άπεπτα και άθικτα. Εκεί, χρησιμεύουν ως πρεβιοτικά, τα οποία τροφοδοτούν τα καλά βακτήρια και τους επιτρέπουν να πολλαπλασιάζονται, σύμφωνα με έρευνα που δημοσιεύθηκε στο Foods.\nΥπάρχουν δύο κύριοι τύποι λιπαρών οξέων μακράς αλυσίδας: τα ωμέγα-3 και τα ωμέγα-6. Η επίτευξη μιας καλής ισορροπίας μεταξύ τους είναι απαραίτητη για την καλή υγεία του εντέρου, σύμφωνα με τους ειδικούς. «Το να έχετε λιγότερα ωμέγα-3 από ωμέγα-6 στη διατροφή σας μπορεί να συμβάλλει στην φλεγμονή στο σώμα» λένε οι ειδικοί.\nΑπό την άλλη πλευρά, η λήψη περισσότερων ωμέγα-3 από ωμέγα-6 μπορεί να βελτιώσει την ανοσολογική σας απόκριση και να μειώσει τη φλεγμονή. Πιο συγκεκριμένα, τα ωμέγα-3 μπορεί να βοηθήσουν στη μείωση της φλεγμονής στο έντερο, σύμφωνα με επιστημονική ανασκόπηση που δημοσιεύθηκε στο International Journal of Molecular Science.\nΠροστατεύουν την επένδυση του εντέρου\nΗ επένδυση του εντέρου είναι ένα στρώμα βλέννας που το προστατεύει από την εισβολή οργανισμών που μπορούν να βλάψουν την υγεία σας. Παίζει επίσης ρόλο στην απορρόφηση των θρεπτικών συστατικών, σύμφωνα με ανασκόπηση στο Biomedicines. Αλλά μερικές φορές, η επένδυση του εντέρου μπορεί να «φθαρεί».\nΤότε σχηματίζονται μεγάλες τρύπες που επιτρέπουν στα άπεπτα τρόφιμα, τις τοξίνες και άλλα μικρόβια να περάσουν και να εισέλθουν στο σώμα, μια πάθηση που ονομάζεται σύνδρομο διαρρέοντος εντέρου, σύμφωνα με Harvard Health Publishing.\nΑυτό συμβαίνει συχνά όταν υπάρχει ανισορροπία μεταξύ χρήσιμων και επιβλαβών βακτηρίων στο έντερο. Επειδή όμως τα υγιή λίπη βοηθούν αυτά τα καλά βακτήρια να πολλαπλασιαστούν, μπορεί επίσης να μειώσουν ή να αποτρέψουν τη βλάβη στην επένδυση του εντέρου σας, σύμφωνα με την έρευνα που δημοσιεύθηκε στο Foods.\nΤι τρώμε για υγιές έντερο\nΓια να υποστηρίξετε καλύτερα την υγεία του εντέρου σας, δεν θέλετε να εστιάσετε σε ένα μόνο θρεπτικό συστατικό. Αντίθετα, προσπαθήστε να ακολουθήσετε μια διατροφή που περιλαμβάνει τροφές με μεγάλη ποικιλία θρεπτικών συστατικών που υποστηρίζουν το έντερο. Ευτυχώς, πολλά τρόφιμα με υψηλή περιεκτικότητα σε υγιή λιπαρά, έχουν και άλλα θρεπτικά συστατικά που είναι εξίσου ωφέλιμα για το έντερό σας.\nΑυτά περιλαμβάνουν τον σολομό, το σκουμπρί, τους λιναρόσπορους, τους σπόρους chia, τα καρύδια αλλά και το ελαιόλαδο.


Γιάννης Μπουτάρης: Με τους Τούρκους αισθάνομαι αδερφός, με τους Ευρωπαίους συνεταίρος ~ Boom24.gr */-->\nΓιάννης Μπουτάρης: Με τους Τούρκους αισθάνομαι αδερφός, με τους Ευρωπαίους συνεταίρος\n«Δεν είμαι αδερφή» - Τι είπε για το Gay Pride και οι κόντρες με Άνθιμο και Ζέρβα\nΣε μια εκ βαθέων συζήτηση προχώρησε ο Γιάννης Μπουτάρης ενώ δεν έκρυψε την ικανοποίησή του διότι «επί δικής μου δημαρχίας “άνοιξε” η Θεσσαλονίκη και έπαψε να είναι χαρακτηρισμένη ως συντηρητική πόλη».\nΑκόμα μιλώντας στο GRTimes.gr θυμάται τις αντιδράσεις που προκάλεσε και τους βαρύτατους χαρακτηρισμούς –κ@λοτουρκος, Σκοπιανός και αδερφή– που δέχτηκε ως δήμαρχος όταν διατύπωσε την άποψή του για τη Συμφωνία των Πρεσπών και όταν προσπάθησε να προσελκύσει Τούρκους τουρίστες και να βάλει την πόλη στον χάρτη του τουρισμού και των διεθνούς ακτινοβολίας εκδηλώσεων όπως η διοργάνωση του Gay Pride.\nΤο Gay Pride και η κόντρα με τον Άνθιμο\nΟ Γιάννης Μπουτάρης αναφέρθηκε και στην κόντρα του με τον Άνθιμο για το Gay Pride ξεκαθαρίζοντας πως σαν δήμαρχος έπρεπε «να στηρίξω τα δικαιώματα όλων. Δεν είμαι αδερφή». Στον αντίποδα η σχέση του με τον Οικουμενικό Πατριάρχη Βαρθολομαίο ο οποίος «είναι ήρεμος, σοφός και μόνο με τον Αναστάσιο της Αλβανίας μπορώ να τον συγκρίνω». Όπως λέει χαρακτηριστικά για τον κ. Βαρθολομαίο, «αυτόν δεν τον σέβεσαι μόνο, τον έχεις κορώνα στο κεφάλι σου».\n«Μου ξέφυγε πως είναι μ@@@κας»\nΌσον αφορά στην κόντρα του με τον νυν δήμαρχο που ξεκίνησε όταν σε μια συνέντευξη «μου ξέφυγε πως είναι μ@@@κας». Όμως, οι δρόμοι των δύο ανδρών άρχισαν να χωρίζουν πολύ νωρίτερα, όταν ο Κωνσταντίνος Ζέρβας τάχθηκε υπέρ της απόσπασης των αρχαίων από τον σταθμό «Βενιζέλου» του μετρό.\nΟ πρώην δήμαρχος αποκαλύπτει ακόμη στην ίδια συνέντευξη και την δημοσιογράφο Μαρία Σαμολαδά πότε και γιατί εξοργίστηκε με τον «διάδοχό» του και βρέθηκε στο δίλλημα ή «να του χώσω μια μπουνιά τώρα και να με γράψουν οι εφημερίδες» ή «να του γυρίσω την πλάτη».\nΔείτε ολόκληρη την συνέντευξη του Γιάννη Μπουτάρη:


NICI Μουσικό Κουρδιστό Λιονταράκι 18cm 39717\nΑρχική/Βρεφικά/NICI Μουσικό Κουρδιστό Λιονταράκι 18cm 39717\n100 του 118\nΚωδικός Είδους: 39717\nΈνα υπέροχο, βελούδινο, μουσικό παιχνίδι από την εταιρία Nici. Άριστη ποιότητα και εξαιρετική απαλή υφή, σε ένα βρεφικό παιχνίδι με παστέλ χρωματισμούς και χαρούμενες λεπτομέρειες. Τραβήξτε το σχοινί στην άκρη του παιχνιδιού και αμέσως ο μουσικός μηχανισμός θα ηχήσει. Ο μηχανισμός βρίσκεται στην πίσω πλευρά του παιχνιδιού, προστατεύεται με ασφαλές για τα παιδιά φερμουάρ και αφαιρείται εύκολα στην περίπτωση πλυσίματος. Το παιχνίδι μπορεί να τοποθετηθεί εύκολα στο καρότσι, στο ρηλάξ, στο κρεβατάκι και οπουδήποτε αλλού θελήσουμε, χάρη στο κορδόνι που διαθέτει στην άκρη του. Τα πρώτα βρεφικά παιχνίδια της Nici έχουν σα στόχο να ενθαρρύνουν την ανάπτυξη των παιδιών κατά τη διάρκεια των πρώτων 36 μηνών της ζωής τους. Ιδιαίτερα κατά τους πρώτους μήνες, τα μωρά χρειάζονται να βιώσουν την αγάπη, τη φροντίδα και τη χαρά. Το καλύτερο για αυτά είναι όταν οι γονείς τους μιλούν, παίζουν μαζί τους και τους προσφέρουν στοργή και φροντίδα. Οι πρώτες εμπειρίες μάθησης μπορούν να υποστηριχθούν από παιχνίδια που βοηθούν τα μωρά και τα παιδιά να χρησιμοποιούν τις δικές τους αισθήσεις. Εξερευνούν τον κόσμο με το παιχνίδι και μαθαίνουν πολύ γρήγορα, όταν πολλές από τις αισθήσεις τους διεγείρονται. Τα βρεφικά εκπαιδευτικά παιχνίδια της σειράς My First Nici προωθούν την ανάπτυξη στην πρώιμη παιδική ηλικία όσο το δυνατόν καλύτερα. Κατασκευασμένα από άριστης ποιότητας υποαλλεργικά υλικά με εξαιρετικά απαλή υφή βελούδου.\nΟδηγίες πλύσης: Ευαίσθητο πρόγραμμα στους 30 βαθμούς


Ισόπαλος σε ένα χορταστικό φιλικό ήρθε ο ΠΑΣ Γιάννινα – bacaro.gr\nΙσόπαλος σε ένα χορταστικό φιλικό ήρθε ο ΠΑΣ Γιάννινα\nΤην δεύτερή του φιλική αναμέτρηση έδωσε ο ΠΑΣ Γιάννινα. Αυτή τη φορά ήρθε αντιμέτωπος με την Λαμία. Το ματς πραγματοποιήθηκε την Παρασκευή 20 Ιουλίου και έγινε στο Καρπενήσι.\nΤο θέαμα στοίχημα πως ήταν αρκετά χορταστικό καθώς οι δύο ομάδες δεν κλείστηκαν στα καρέ τους και δημιούργησαν εκατέρωθεν αρκετές ευκαιρίες. Το ματς έληξε με σκορ 2-2 γεγονός που τα μαρτυράει όλα. Μάλιστα αρκετή ήθελαν να μην τελειώσει ποτέ το εν λόγω παιχνίδι. Σκόρερ για την ομάδα των Ιωαννίνων ήταν ο Κόντε, που έπαιξε για πρώτη φορά σε φιλικό, και ο Βιντάλ.\nΟ τεχνικός του “Άγιαξ της Ηπείρου”, Γιάννης Πετράκης, είχε την ευκαιρία για πρώτη φορά να παρουσιάσει στον αγωνιστικό χώρο όσα έχει στο μυαλό του για την χρονιά που έρχεται. Παρέταξε την ομάδα του με σύστημα 4 – 2 – 3 – 1 και έβγαλε χρήσιμα συμπεράσματα για το μέλλον.\nΗ αρχική του ενδεκάδα αποτελούταν από τους Περιστερίδη, Λιάσο, Μπουκουβάλα, Ντόλοβατς, Λουκίνα, Σκόνδρα, Κακούμπα, Νικολιά, Γώγο, Γιάκο και Κάστρο. Στο δεύτερο ημίχρονο στον αγωνιστικό χώρο πέρασαν οι Βελλίδης, Τσικάρσκι, Ξύδας, Σιόντης, Βιντάλ, Μιχαήλ, Αποστολόπουλος, Κούζικ, Κόντε, Τζημόπουλος και Λίλα.\nΌσον αφορά την εξέλιξη της αναμέτρησης, η Λαμία στο 14ο λεπτό άνοιξε το σκορ. Ο Δημούτσος έκανε την σέντρα και ο Βασιλαντωνόπουλος με σουτ σημείωσε το 0-1, το οποίο ήταν και το σκορ του ημιχρόνου. Στην επανάληψη, οι παίκτες των Ιωαννίνων παρουσιάστηκαν εμφανώς καλύτερη, είχαν την κατοχή της μπάλας και δημιούργησαν αρκετές ευκαιρίες. Στο 51ο λεπτό, ο Βιντάλ με ωραίο διαγώνιο σουτ πέτυχε το 1-1. Στο 67ο λεπτό, ο Κόντε με σουτ από το ύψος της μεγάλης περιοχής έβαλε μπροστά στο σκορ την ομάδα του με 2-1. Ωστόσο, στην τελευταία φάση του αγώνα ο Ασίγκμπα έφερε το ματς στα ίσια και ισοφάρισε σε 2-2.\nΣτην Ελλάδα για λογαριασμό του ΠΑΣ Γιάννινα βρίσκεται από την Δευτέρα 23 Ιουλίου ο Ρουμπίγιο Καστίγιο.\nΟ επιθετικός από την Ονδούρα μετέβη απευθείας στο Καρπενήσι, όπου η υπόλοιπη ομάδα συνεχίζει την προετοιμασία της, και εντάχθηκε σε αυτή. Την Τρίτη αναμένεται να περάσει τις καθιερωμένες ιατρικές εξετάσεις και την επόμενη ημέρα να ανακοινωθεί και επίσημα η απόκτησή του.\nΣτις πρώτες του δηλώσεις στο αεροδρόμιο, ο 27χρονος φορ ευχαρίστησε τον Θεό για την ευκαιρία που του δόθηκε να αγωνιστεί στον ΠΑΣ. Θέλει να εκπροσωπήσει την χώρα του στην Ευρώπη και να βοηθήσει τη νέα του ομάδα να πετύχει όλους τους στόχους που έχει βάλει για την σεζόν που έρχεται. Πάντως όπως χαρακτηριστικά ανέφερε θα του είναι δύσκολο να αποχωριστεί από την οικογένειά του και περιμένει πως και πως να έρθει αυτή στα Γιάννενα, τα οποία θεωρεί μία από τις ομορφότερες πόλης.\nΣυντάκτης pagourasΔημοσιεύτηκε την 24 Ιουλίου 2018 24 Ιουλίου 2018 Κατηγορίες Νέα\nΠροηγούμενη Προηγούμενο άρθρο: Θετικό το πρώτο τεστ για τον ΠΑΣ Γιάννινα\nΕπόμενο Επόμενο άρθρο: Έκανε το μπαμ με Κρίζμαν ο ΠΑΣ Γιάννινα


Κολοκυθάκια με Πλιγούρι | Συνταγή\n5 στρογγυλά κολοκύθια (διαλέξτε τα μικρότερα)\n4 μεγάλες ώριμες ντομάτες περασμένες από τον τρίφτη ή το μούλτι\n2 επιπλέον ντομάτες σε κυβάκια\n1 μεγάλο κρεμμύδι περασμένο από το μούλτι\nχυμό από 2 λεμόνια και 1 λάιμ\nΣτις τριμμένες ντομάτες προσθέτουμε τον χυμό των λεμονιών και του λάιμ και μουλιάζουμε το πλιγούρι για 2-3 ώρες.\nΑδειάζουμε τα κολύθια, ψιλοκόβουμε το εσωτερικό τους, κρατάμε το καπάκι τους και τα αλατίζουμε μέσα και έξω. Τα βάζουμε σε ταψάκι.\nΣε ένα τηγάνι ζεσταίνουμε το μισό λάδι και σοτάρουμε το κρεμμύδι, τα κρεμμυδάκια, το εσωτερικό των κολοκυθιών και το σκόρδο σε δυνατή φωτιά, μέχρι να μαλακώσει το κρεμμύδι. Σβήνουμε με το κρασί και το αφήνουμε 1' να εξατμιστεί.\nΠροσθέτουμε τις ντομάτες σε κυβάκια, αλατοπιπερώνουμε, ρίχνουμε τη ζάχαρη και το πλιγούρι, στραγγισμένο, μαζί με τον μισό χυμό της ντομάτας και τα μυρωδικά. Φέρνουμε δυο βόλτες και μετά απομακρύνουμε το σκεύος από τη φωτιά.\nΓεμίζουμε με το μείγμα τα κολοκύθια ως τα ¾. Περιχύνουμε με το υπόλοιπο λάδι και τον υπόλοιπο χυμό ντομάτας, αλατοπιπερώνουμε ελαφρά και ψήνουμε τα κολοκυθάκια στους 180°C για 1 ώρα περίπου, μέχρι να μαλακώσουν τα κολοκυθάκια και το φαγητό να μείνει μόνο με τη σάλτσα του. Κρύα είναι ακόμα πιο νόστιμα.\nΓια περισσότερες βιταμίνες και γεύση, μπορούμε να προσθέσουμε στη γέμιση ψιλοκομμένες κόκκινες και κίτρινες πιπεριές, μια μελιτζάνα σε κυβάκια ή και μια μικρή ψιλοκομμένη σελινόριζα


Τελ. ενημ.: 04.10.2019, 18:47\nΟ Αργύρης Ναστόπουλος έγινε ευρέως γνωστός μέσω του συγκροτήματος One, που σημείωσε μεγάλη επιτυχία στο παρελθόν. Ο τραγουδιστής παραχώρησε συνέντευξη στην εκπομπή Happy Day και μεταξύ άλλων αναφέρθηκε στη διάλυση του συγκροτήματος, αλλά και στον Γιώργο Θεοφάνους o οποίος τότε ήταν ο ιδρυτής και ο μάνατζερ του γκρουπ.\nΣυγκεκριμένα, τόνισε πως ο μουσικοσυνθέτης λόγω της συμπεριφοράς του διώχνει τους ανθρώπους από κοντά του. «Μετά την αποχώρηση του Κωνσταντίνου Χριστοφόρου δεν είχαμε την όρεξη και τη διάθεση κι εμείς και ο Γιώργος. Όταν φεύγει ένα άτομο από την ομάδα, στεναχωριέσαι.\nΟ Γιώργος Θεοφάνους είναι καλός στη δουλειά που κάνει, γράφει ωραία τραγούδια, απλά λόγω συμπεριφοράς διώχνει και τους ανθρώπους. Έχει έναν τρόπο που τους διώχνει, χωρίς να καταλαβαίνω πώς το κάνει αυτό. Είναι εσωστρεφής, θέλει να κάνει το δικό του και τέλος», ανέφερε χαρακτηριστικά.


Υπηρεσιες | Phaeton Wedding Cars\nΔώστε ένα κλασσικό άρωμα στην πιο όμορφη στιγμή της ζωής σας με ένα από τα οχήματα μας να σας συνοδεύει.\nΒαπτίζεται το αγγελούδι σας; Είμαστε εδώ για να προσφέρουμε μια βόλτα με στυλ.\nΘέλετε ο VIP προσκεκλημένος στην εκδήλωσή σας να κινηθεί με στύλ και τον αέρα μιας άλλης εποχής; Μπορούμε να βοηθήσουμε!\nΤα οχήματά μας διατηρούνται σε άριστη κατάσταση και μπορούν να χρησιμοποιηθούν σε κάθε είδους πλάνο.\nΕμπλουτίστε την εκδήλωσή σας με μερικά από τα μοναδικά μας αυτοκίνητα.\nΌτι εκδήλωση και αν οργανώνεται σε εμάς θα βρείτε ένα αυτοκίνητο που να ταιριάζει.\nΣυνοδέψτε τις προσωπικές σας στιγμές με ένα από τα ονειρικά οχήματά μας.\nΑπολάυστε μια ξενάγηση στις ομορφιές της πόλης μας με ένα πανέμορφο αυτοκίνητο ειδικά για εσάς!\nΠαιδικό πάρτυ και κλασικό αυτοκίνητο; Δοκιμάστε το και σίγουρα το πάρτυ θα μείνει αξέχαστο στους μικρούς μας φίλους!\nΤι μπορουμε να κανουμε για εσας...\nΗ εταιρία μας Phaeton Wedding Cars είναι θυγατρική του Μουσείου ΦΑΕΘΩΝ με σκοπό την επιλεκτική μίσθωση των εκθεμάτων του Μουσείου για διάφορες εκδηλώσεις κοινωνικού χαρακτήρα όπως γάμοι, βαφτίσια, ειδικές εκδηλώσεις, επετειακές εκδηλώσεις, ιδιωτικές ξεναγήσεις σε τουρίστες, μεταφορές προσώπων VIP, εξωτερικές φωτογραφίσεις κλπ κλπ.\nΣτις επόμενες σελίδες μπορείτε να δείτε τα εκθέματα οχημάτων που διατίθενται κατ’ αρχήν για μίσθωση με οδηγό, περαιτέρω όμως μπορείτε να επισκεφθείτε το Μουσείο ΦΑΕΘΩΝ ώστε να δείτε και από κοντά τα άνω οχήματα.\nΟ έγκαιρος προγραμματισμός αποτελεί πρόσθετη διευκόλυνση για τυχόν μίσθωση ειδικών οχημάτων κατόπιν παραγγελίας που ενδεχομένως θα απαιτούσαν περισσότερο χρόνο προετοιμασίας....\nΗ εταιρία μας μπορεί να διαθέσει κατ’ εξαίρεση ειδικά οχήματα – εκθέματα για μίσθωση που ήταν ιδιοκτησία πρώην VIP ιδιοκτητών και που άφησαν ιστορία στον τόπο αλλά και διεθνώς!!!!\nΤο εξειδικευμένο προσωπικό της εταιρίας μας μπορεί να σας ενημερώσει για κάθε αναγκαία πληροφορία η διευκρίνιση καθώς και τις αντίστοιχες τιμές και λοιπούς όρους σύμφωνα με τον κανονισμό της εταιρίας αλλά και την διαθεσιμότητα κατά την ημερομηνία που επιθυμείτε.\nΕλατε σε μας γιατι...\nΜαζί με κάθε όχημα η εταιρία μας θα σας διαθέσει και έμπειρο οδηγό που θα σας μεταφέρει.\nΤαξιδέψτε με αυτοκίνητα που έχουν την δική τους ιστορία, και κάποτε ανήκαν σε διάσημους από όλο τον κόσμο!\nΌλα μας τα αυτοκίνητα, αποτελούν εκθέματα του Μουσείου αυτοκινήτων ΦΑΕΘΩΝ, και μπορείτε να τα θαυμάσετε απο κοντά.


H ρεμπέτισσα Αγγέλα Παπάζογλου μιλάει για τους ταγματασφαλίτες | ΙΣΤΟΡΙΑ - ΘΕΩΡΗΤΙΚΑ ΚΕΙΜΕΝΑ\nΑρχική » Γερμανοτσολιάδες-Τάγματα Ασφαλείας » H ρεμπέτισσα Αγγέλα Παπάζογλου μιλάει για τους ταγματασφαλίτες\nΑπό giorgis Δημοσίευση: 5:54 μ.μ. με 0 σχόλια\nΤα χαΐρια μας εδώ. Ονείρατα της άκαυτης και της καμένης Σμύρνης (εκδ. Επτάλοφος-Ταμείον Θράκης, 2003) είναι μια καταγραφή της προφορικής μαρτυρίας της Αγγέλας Παπάζογλου, από τον γιο της Γεώργιο Παπάζογλου: για τη Σμύρνη, τον ξεριζωμό, την προσφυγιά και τη μετέπειτα ζωή της στην Κοκκινιά. Δημοσιεύουμε σήμερα ορισμένα αποσπάσματα, στα οποία η Παπάζογλου μιλάει για τους ταγματασφαλίτες (μας τα υπέδειξε η φίλη Ελένη Καρασαββίδου), καθώς ο γνήσιος λαϊκός της λόγος είναι, αρκετές φορές, πιο εύγλωττος από πολλές σελίδες αρθογραφίας. Της Αγγέλας Παπάζογλου


ΣΥΡΙΖΑ: Σύγκρουση Πολάκη - Λιάκου με αφορμή τον EastMed - CNN.gr\nΣΥΡΙΖΑ: Σύγκρουση Πολάκη - Λιάκου με αφορμή τον EastMed\nΠαρασκευή, 03 Ιανουαρίου 2020 13:16\nΣε μια ασυνήθιστη κίνηση συναίνεσης για αξιωματική αντιπολίτευσης, ο ΣΥΡΙΖΑ χαιρέτισε την υπογραφή της σύμβασης για τον αγωγό EastMed.\nΣτην ανακοίνωσή της η Κουμουνδούρου αναφέρει: «Καλωσορίζουμε την υπογραφή της Διακρατικής Συμφωνίας Ελλάδας – Κύπρου - Ισραήλ, για τον Αγωγό EastMed, έργο που συνεισφέρει καθοριστικά στην αναβάθμιση της θέσης της Ελλάδας, ως ενεργειακού κόμβου στην περιοχή και την ενίσχυση του γεωπολιτικού της ρόλου.» Στην ανακοίνωσή καταγράφονται επίσης οι ενέργειες της κυβέρνησης Τσίπρα για την προετοιμασία της συμφωνίας.\nΤέλος, αφήνεται μια αιχμή για τις ΗΠΑ, σε συνέχεια παλιότερης τοποθέτησης του κ. Τσίπρα στη Βουλή:\n«Κατά την επικείμενη συνάντηση και ιδίως τη συνέντευξη Tύπου του Πρωθυπουργού με τον Πρόεδρο των ΗΠΑ, πρέπει να εξασφαλισθεί ξεκάθαρη στήριξη στον αγωγό EastMed και το πλαίσιο συνεργασίας 3+1. Οι ενστάσεις που εξέφρασε πρόσφατα ο Πρόεδρος Τραμπ στην υιοθέτηση του Νομοσχεδίου “Eastern Mediterranean Partnership” που αφορά μεταξύ άλλων τη στήριξη του σχήματος 3+1, αποτελούν ανησυχητικό οιωνό. Ο ΣΥΡΙΖΑ υπογραμμίζει ότι η κύρωση του νομοσχεδίου για την αναβάθμιση της στρατιωτικής συνεργασίας ΗΠΑ - Ελλάδας σε τέσσερις εγκαταστάσεις, το οποίο κατατέθηκε στις 24/12/2019, δεν μπορεί παρά να εξαρτάται από τον βαθμό σύγκλισης των συμφερόντων μας με τις ΗΠΑ».\nΗ τοποθέτηση Λιάκου\nΩστόσο, δεν φαίνεται να συμμερίζονται όλοι στον ΣΥΡΙΖΑ την επίσημη τοποθέτηση του κόμματος. Ο καθηγητής Αντώνης Λιάκος, μέλος του Πολιτικού Συμβουλίου του ΣΥΡΙΖΑ-Προοδευτική Συμμαχία, εξέφρασε τη διαφωνία του με τη συμφωνία. Σε ανάρτησή του στο Facebook ο κ. Λιάκος έγραψε:\n«Φοβάμαι ότι η σημερινή μέρα της υπογραφής του αγωγού East-Med θα αποδειχθεί μοιραία. Πρέπει να απευχηθούμε την πραγματοποίησή του. Με την συμφωνία των πολιτικών δυνάμεων στην υλοποίησή του, ακούγεται ως αιρετική και περιθωριακή φωνή κάθε αντίθετη άποψη, που λέει ότι δεν μπορεί να αποκλειστεί η Τουρκία από τα όποια κοιτάσματα της Ανατολικής Μεσογείου, ότι είναι έωλη και τυχοδιωκτική η συμμαχία Ελλάδας-Κύπρου (που έχει ιδιαίτερες ευθύνες)-Ισραήλ και Αιγύπτου, και ότι μπλέκουμε σε διαμάχες που η Ελλάδα, δεν μπορεί να ελέγξει. Επιτρέψτε μου, αλλά τη θεωρώ πολιτική αυτοχειριασμού. Ελλάδα και Τουρκία, και από τη γεωγραφία και από την ιστορία είναι καταδικασμένες να ζουν μαζί, να διαπραγματεύονται, να λύνουν τις διαφορές τους και να συνεργάζονται. Όχι να βγάζει η μία τα μάτια της άλλης. Οπότε το έκαναν το πλήρωσαν ακριβά εκατέρωθεν».\nΣτον Αντώνη Λιάκο απάντησε με σκληρό τρόπο ο Παύλος Πολάκης. Ο βουλευτής Χανίων του ΣΥΡΙΖΑ έγραψε:\n«Επειδή κάποιοι νόμιζαν πως τους ενόχλησε η τοποθέτηση μου για το Σημίτη ειδικώς .... Το πράγμα είναι πολύ βαθύτερο!!! ΚΑΙ ΝΑΙ ΔΙΑΦΩΝΟΥΜΕ ΚΑΙ ΘΑ ΔΙΑΦΩΝΟΥΜΕ!!! Η συμφωνία που υπεγράφη σήμερα (και είναι έργο της κυβέρνησης ΣΥΡΙΖΑ και του Αλέξη προσωπικά) είναι κίνηση διαφύλαξης των εθνικών μας συμφερόντων και Ανάπτυξης της χώρας που αφήνει εκτός την Τουρκία και τους σχεδιασμούς της Γερμανίας που μας «φόρεσε» 9 χρόνια μνημόνια !!! Όποιος δεν το καταλαβαίνει ή η ανάλυση του πάσχει ή ηθελημένα (ή άθελα για να μη γίνω πολύ σκληρός ακόμα) εξυπηρετεί μια λογική που μπορεί το 2003 να είχε μια βάση αλλά τώρα ΣΤΕΡΕΙΤΑΙ ΠΛΗΡΩΣ!!!! και ο νοών νοείτω».\nΡήγμα στους προεδρικούς;\nΦαίνεται λοιπόν ότι η κόντρα που ξεκίνησε με αφορμή το άρθρο του Κώστα Σημίτη, συνεχίζεται. Σε κοινό κείμενο τους οι κύριοι Λιάκος, Μπίστης και Παναγιώτου είχαν ασκήσει κριτική στον κ. Πολάκη για την επίθεσή του εναντίον του κ. Σημίτη. Το ενδιαφέρον της υπόθεσης έγκειται στο ότι:\nΤόσο ο κ. Πολάκης όσο και ο προερχόμενος από την Κεντροαριστερά κ. Λιάκος ανήκουν στους «προεδρικούς» του ΣΥΡΙΖΑ. Το ερώτημα είναι αν αυτή η «βεντέτα» θα δημιουργήσει «ρήγμα» στις τάξεις των «προεδρικών» στην πορεία προς το συνέδριο.\nΗ τοποθέτηση του κ. Λιάκου στα ελληνοτουρκικά βρίσκεται πολύ κοντά στις απόψεις της «ενιαίας εσωκομματικής αντιπολίτευσης» του ΣΥΡΙΖΑ. Τις επόμενες βδομάδες μένει να δούμε αν αυτή τη σύγκλιση δημιουργήσει το επόμενο διάστημα μια νέα γεωμετρία εσωκομματικών συμμαχιών.\nΠΟΛΙΤΙΚΗ\t· ΠΑΥΛΟΣ ΠΟΛΑΚΗΣ\t· ΑΝΤΩΝΗΣ ΛΙΑΚΟΣ\t· EASTMED\t· ΣΥΡΙΖΑ\t· ΣΥΡΙΖΑ - ΠΡΟΟΔΕΥΤΙΚΗ ΣΥΜΜΑΧΙΑ


Διπλό... χτύπημα η Καλλιθέα - Onsports.gr\nΣοφία Λυσιόβα\t27 Ιανουαρίου 2011, 18:22\nΔιπλό... χτύπημα η Καλλιθέα\nΣτην ολοκλήρωση δύο ακόμη μεταγραφών προχώρησε την Πέμπτη η Καλλιθέα, ενώ ανακοινώθηκε και μία αποδέσμευση.\nΣτο «Ελ Πάσο» θα αγωνίζονται πλέον ο Χαράλαμπος Μουρατίδης και ο Γιάννης Τακίδης. Ο πρώτος είναι 29 ετών μεσοεπιθετικός και αγωνιζόταν στον Λεβαδειακό, ενώ έχει φορέσει τη φανέλα των Δόξας Δράμας, Φωστήρα, Πανθρακικού, Καβάλας και Τρικάλων. Ο 29χρονος τερματοφύλακας έμεινε ελεύθερος από την Ηλιούπολη, ενώ έχει περάσει από Φωκικό, Παναιγιάλειο, Παναχαϊκή και Αιολικό. Αντίθετα, τη συνεργασία του με την Καλλιθέα έλυσε ο ο 28χρονος τερματοφύλακας Χρήστος Αθανασόπουλος.\nΠαράλληλα, την Πέμπτη το πρωί οι ποδοσφαιριστές της ομάδας επισκέφτηκαν τα γυμνάσια και τα λύκεια της περιοχής και μοίρασαν εισιτήρια στους μαθητές. Επίσης έγινε διανομή προσκλήσεων στα δημοτικά σχολεία της Καλλιθέας από μέλη του διοικητικού συμβουλίου, όπου τα παιδιά θα μπορούν να παρακολουθήσουν τον αγώνα από την Οικογενειακή εξέδρα.\nΕπίσης οι γονείς/συνοδοί των μαθητών θα μπορούν να παρακολουθήσουν τον αγώνα αγοράζοντας εισιτήριο με το συμβολικό ποσό των 5€. Οι ενήλικοι έχουν δικαίωμα πρόσβασης μόνο εάν συνοδεύουν παιδί.\nΟι άνεργοι φίλαθλοι της ομάδας μας θα μπορούν από αυτή την αγωνιστική να παρακολουθούν τους εντός έδρας αγώνες της Καλλιθέας αγοράζοντας εισιτήριο 5 €. Η προσφορά ισχύει μόνο για αγορά εισιτηρίων από τα γραφεία της ΠΑΕ με την επίδειξη της κάρτας ανεργίας.\n10 λεπτά πριν ΑΕΚ: Στην Αθήνα τα ματς με Νέβα\n16 λεπτά πριν Live Chat Παναθηναϊκός-ΠΑΣ Γιάννινα 0-2


Παχίρα, ένα ανθεκτικό φυτό εσωτερικού χώρου που φέρνει τύχη - Επιλογές\nΗ παχίρα (ή παχύρα) είναι ένα εντυπωσιακό μικρό δέντρο που τα τελευταία χρόνια συναντάμε συχνά σε σαλόνια σπιτιών, σε γραφεία και επαγγελματικούς χώρους.\nΑν και στο φυσικό της περιβάλλον, η παχίρα ξεπερνά τα 10 μέτρα σε ύψος, σε εσωτερικούς χώρους το ύψος της κυμαίνεται μεταξύ 1-2 μέτρων. Με καταγωγή από την Κεντρική Αμερική, η παχίρα διαθέτει γυαλιστερά πεντάλοβα φύλλα και χαρακτηριστικούς πανέμορφους κορμούς (συνήθως 3) που είναι πλεγμένοι μεταξύ τους. Και μπορεί τα λεφτά να μη φυτρώνουν σε δέντρα, η παχίρα ωστόσο είναι γνωστότερη ως «δέντρο που φέρνει χρήματα» (money tree) και «δέντρο που φέρνει τύχη» (good luck tree). Σύμφωνα με το φενγκ-σούι, ανήκει στα φυτά εσωτερικού χώρου που ενισχύουν την καλοτυχία και την ευημερία σε σπίτια και επαγγελματικούς χώρους, ιδανικο δώρο για καινούργιες επιχειρήσεις και νιόπαντρα ζευγάρια.\nΗ παχίρα είναι ένα από τα πιο ανθεκτικά φυτά εσωτερικού χώρου και χρειάζεται ελάχιστη περιποίηση. Αναπτύσσεται καλύτερα σε φωτεινό μέρος μέσα στο σπίτι, σε σημείο που δεν χτυπούν οι απευθείας ακτίνες του ήλιου για να μην δημιουργηθούν εγκαύματα και καφέ στίγματα στα φύλλα. Λόγω της μεγάλης προσαρμοστικότητάς της, η παχίρα μπορεί να αναπτυχθεί και σε θέση που έχουμε λιγότερο φωτισμό. Η παχίρα είναι ευαίσθητη στις χαμηλές θερμοκρασίες που μπορούν να οδηγήσουν σε πτώση του φυλλώματος της. Κατά την περίοδο του χειμώνα, φροντίζουμε να την τοποθετούμε μακριά από το παγωμένα τζάμια, καθώς και από θερμαντικά σώματα. Προμηθευόμαστε ελαφρύ φυτόχωμα για φυτά εσωτερικού χώρου που να εξασφαλίζει καλή αποστράγγιση για να απομακρύνεται το νερό από το πότισμα και φροντίζουμε να αδειάζουμε το νερό που μένει στο πιατάκι μετά το πότισμα. Αν θέλουμε να περιορίσουμε την ανάπτυξη της παχίρας, την μεταφυτεύουμε σε σχετικά μικρή γλάστρα που θα την κρατήσει σε χαμήλο ύψος. Σχετικά με τη λίπανση της παχίρας, για να διατηρήσουμε καταπράσινο το φύλλωμα της, προσθέτουμε υγρό λίπασμα για πράσινα φυτά, μία φορά το μήνα, από την άνοιξη ως το φθινόπωρο.\nΠρ. Παυλόπουλος: Μόνο μια ισχυρή Ενωμένη Ευρώπη μπορεί να εξουδετερώσει λαϊκισμό και νεοναζισμό


Πόσα βγάζει μια fashion blogger με το Instagram; - Super 904 : Ηράκλειο Κρήτης | Η καλύτερη ξένη μουσική της πόλης\nHome / LIFE / Πόσα βγάζει μια fashion blogger με το Instagram;\nΠόσα βγάζει μια fashion blogger με το Instagram;\nΜέχρι πρόσφατα το fashion blogging ήταν για ερασιτέχνες της μόδας και άλλους κολλημένους χομπίστες. Μέχρι πρόσφατα. Για την ακρίβεια μέχρι το μπαμ των social media. Γιατί τότε έγινε -τουλάχιστον για κάποιες bloggers- ευκαιρία για καλά λεφτά, ΤΟΣΟ καλά που θα θες να τα κάψεις τα πτυχία και να πιάσεις τις Vogue.\nΑς το πιάσουμε από την αρχή. Τα μεγάλα brands έχουν αρχίσει να επενδύουν σοβαρά ποσά σε περσόνες της μόδας με ισχυρά social media. Διότι κατάλαβαν αστραπιαία ότι κανείς δεν θα σου πουλήσει καλύτερα το πολυπόθητο fashion item από τη «φίλη» σου, το πρόσωπο που παρακολουθείς καθημερινά και θαυμάζεις για το στυλ του.\nΤο ερώτημα είναι για τι ποσά τελικά μιλάμε; Πόσα λεφτά μπορεί να βγάζει τελικά μια fashion blogger με το Instagram, ποστάροντας δήθεν τα αγαπημένα της προϊόντα; Η απάντηση ήρθε από την 22χρονη Danielle Bernstein, personal style blogger η οποία τρέχει το site We Wore What. Η συγκεκριμένη έχει 1 εκατ. followers στο Instagram.\nΟ τιμοκατάλογός της, λοιπόν, είναι στα $5,000 έως $15,000 για ένα ποστ. WHAT? Μιλάμε ουσιαστικά απλώς για μια φωτογραφία στο Instagram με το προϊόν σε εμφανή θέση. Φυσικά, το ακριβές ποσό προκύπτει από τις λεπτομέρειες της κάθε συμφωνίας, τη μονιμότητα της σχέσης blogger-διαφημιζόμενου κλπ. Επίσης, οι bloggers (ακόμα και στην Ελλάδα) δέχονται πολλά δώρα, με την ελπίδα από την πλευρά των εταιρειών να τα φιλοξενήσουν οικειοθελώς (και δωρεάν) στο προφίλ ή το site τους. Ακόμα και οι παγκοσμίου φήμης bloggers το κάνουν επιλεκτικά, με την Bernstein να δηλώνει «Μου έστειλαν μια τσάντα σε έντονο μπλε και απάντησα «Τη λατρεύω, αλλά υπάρχει σε μαύρο;»». Έχει και θράσος η τζαμπατζού.\nΥπολογίζεται ότι τα brands ξοδεύουν πάνω από 1 δις ετησίως σε sponsored Instagram posts. Σε γενικές γραμμές αν έχεις πάνω από 100.000 followers μπορείς να βγάλεις από $500 έως $5,000 ανά post, αλλά αν έχεις πάνω από 6 εκατ. followers, η χρέωση ανεβαίνει από $20,000 έως $100,000 ανά post.\nsuper power 19-25/07/2021


Ο Υπουργός Οικονομικών, Κωνσταντίνος Πετρίδης και η Υπουργός Εργασίας, Ζέτα Αιμιλιανίδου παρουσίασαν τα νέα σχέδια στήριξης της οικονομίας.\nΣε δηλώσεις του ο Υπουργός Οικονομικών, ανέφερε ότι τα νέα σχέδια στήριξης είναι πιο στοχευμένα, τονίζοντας την ίδια ώρα ότι τα προηγούμενα μέτρα που ανακοινώθηκαν απέτρεψαν τον « οικονομικό στραγγαλισμό των επιχειρήσεων.»\nΣυγκριτικά με άλλες χώρες η Κύπρος αντιμετώπισε με επιτυχία την απρόσμενη κρίση του κορωνοϊού. Δράσαμε άμεσα και συντεταγμένα, ανέφερε.\nΣύμφωνα με τον κ. Πετρίδη, το νέο πακέτο αποτελείται από πέντε νέα, πιο στοχευμένα σχέδια τα οποία καταρτίστηκαν μετά από διάλογο με τους κοινωνικούς εταίρους και θα καλύπτουν την χρονική περίοδο 4 μηνών με στόχο την επανεκκίνηση της οικονομίας.\nΤα νέα σχέδια εδράζονται σε μια πιο στοχευμένη συνέχιση των μέτρων στήριξης της απασχόλησης σε τομείς που συνεχίζουν να πλήττονται από την πανδημία, ενώ διέπονται από πολύ αυστηρό πλαίσιο ελέγχου το οποίο στόχο έχει να αποτρέψει τυχόν καταχρήσεις.\nΑπό την πλευρά της η Υπουργός Εργασίας Ζέτα Αιμιλιανίδου είπε πως «με αυτά τα σχέδια συνεχίζεται το δίκτυ προστασίας στους εργαζόμενους.Από αύριο αρχίζει η επιβολή επιδομάτων».\nΟποιαδήποτε αδειούχα ξενοδοχειακή μονάδα ή αδειούχο τουριστικό κατάλυμα που ασκεί οικονομική δραστηριότητα δύναται να ενταχθεί στο Ειδικό Σχέδιο Αδειούχων Ξενοδοχειακών Μονάδων και Τουριστικών Καταλυμάτων.\n2. Υποχρέωση των αδειούχων ξενοδοχειακών μονάδων και τουριστικών καταλυμάτων που συμμετέχουν στο Ειδικό Σχέδιο είναι να παρέχουν ελκυστικές προσφορές για προσέλκυση εσωτερικού τουρισμού σε συνεργασία με το Υφυπουργείο Τουρισμού. Η υποχρέωση αυτή θα εξετάζεται από το αρμόδιο Υφυπουργείο Τουρισμού καθ’ όλη τη διάρκεια ισχύος του Σχεδίου, ανεξάρτητα από την ημερομηνία καταβολής των Ειδικών Ανεργιακών Επιδομάτων.\n3. Η επιχείρηση θα μπορεί να ενταχθεί στο Σχέδιο Αδειούχων Ξενοδοχειακών Μονάδων και Τουριστικών Καταλυμάτων εφόσον κατέχει άδεια από Υφυπουργείο Τουρισμού και εφόσον υπάρχει Έκθεση Εγκεκριμένου Λογιστή, η οποία να υποστηρίζει τη μείωση του κύκλου εργασιών της επιχείρησης που θα συμμετέχει στο Ειδικό Σχέδιο.\nΤο δεύτερο σχέδιο αφορά οικονομικές δραστηριότητες που συνδέονται με την τουριστική βιομηχανία ή επηρεάζονται ή συνδέονται με τον τουρισμό, ή συνδέονται με δραστηριότητες που με βάση τα διατάγματα παραμένουν κλειστά όπως είναι για παράδειγμα τα θέατρα.\n«Το σχέδιο ολοκληρώνεται τέλος Αυγούστου. Εάν τον Αύγουστο υπάρχει μείωση πέραν του 40% θα υπάρχει επιδότηση του 45% των εργαζομένων. Εάν οι επιχειρήσεις δεν επαναδραστηριοποιηθούν τότε η επιδότηση θα είναι στο 80%.Προϋπόθεση είναι να μην έχει απολυθεί κανένας υπάλληλος από την 1η Μαρτίου και να μην απολυθεί κανένας μέχρι την 31 Οκτωβρίου», εξήγησε η υπουργός Εργασίας.\nΤο τρίτο σχέδιο αφορά σε οικονομικές δραστηριότητες που έχουν μείωση του κύκλου εργασιών 40% για Ιούνιο και Ιούλιο και 45% τον Αύγουστο.\nΠαράλληλα, η επιδότηση θα είναι το 60% του μισθολογικού κόστους ενώ σε περίπτωση που σε επιχείρηση εργάζονται μέχρι τρία πρόσωπα θα καλύπτεται το 100% των εργαζομένων.\nΗ Κυβέρνηση έκρινε ότι υπάρχουν επιχειρήσεις που δεν μπορούν να στηριχθούν.\nΤο τέταρτο σχέδιο αφορά στην πλήρη αναστολή εργασιών λόγω των απαγορεύσεων των διαταγμάτων.\nΗ στήριξη μέχρι εννέα εργαζόμενου θα είναι στο 100% ενώ πέραν των εννέα εργαζομένων η οικονομική στήριξη θα αφορά το 90%.\nΤο πέμπτο σχέδιο αφορά στους ανέργους που θα μπορούσαν να επιστρέψουν στην εργασία τους από τον Μάρτιο με επίδομα 360 ευρώ.\nΤο συνολικό κόστος των σχεδίων έχει ανέλθει στα 500 εκ. ευρώ.\nPrevious Βοηθούσαν αλλοδαπούς να εισέλθουν παράνομα στη Κ.Δ. – 4 συλλήψεις\nNext Σοκαριστικό πείραμα στην Γερμανία! Παιδιά δίνονταν σε παιδόφιλους ανάδοχους γονείς επί 30 χρόνια


Πώς θα χάσω λίπος και όχι μυς; Η Δρ Μαρία Ψωμά μας δίνει τα μικρά μυστικά, Μπορώ να χάσω λίπος σε ένα μήνα\nΜπορώ να χάσω λίπος σε ένα μήνα. Πόσο λίπος μπορώ να χάσω σε ένα μήνα; -\nΠόσο λίπος μπορώ να χάσω σε ένα μήνα; Πόσο λίπος μπορώ να χάσω σε ένα μήνα; Πόσο λίπος μπορώ να χάσω σε μπορώ να χάσω λίπος σε ένα μήνα μήνα; Ένας από τους πιο κοινούς στόχους στις μέρες μας που έχει πολύς κόσμος είναι η απώλεια βάρουςείτε για αισθητικούς λόγους είναι για λόγους υγείας.\nΆτομα τα οποία έχουν πολλά παραπανίσια κιλά μπορούν να χάσουν περισσότερο βάρος σε σχέση με άτομα που έχουν λίγα παραπανίσια κιλά. Ωστόσο το ποσοστό ο σύζυγος προσπαθεί να χάσει βάρος του συνόλου είναι περίπου το ίδιο 1.\nΤο βαρύτερο άτομα έχασε περισσότερα κιλά σε απόλυτους αριθμούς. Η βασική προϋπόθεση: Έλλειμμα θερμίδων αρνητικό ενεργειακό ισοζύγιο Πρέπει να δημιουργήσετε ενεργειακό μπορώ να χάσω λίπος σε ένα μήνα εάν θέλετε να χάσετε βάρος. Μπορώ να χάσω λίπος σε ένα μήνα μεγαλύτερο τόσο μπορώ να χάσω λίπος σε ένα μήνα γρήγορα και περισσότερα κιλά θα χάσετε.\nΓια παράδειγμα εάν τρώτε μπορώ να χάσω λίπος σε ένα μήνα λιγότερες την ημέρα σε σχέση με αυτές που καίτε ημερήσια ενεργειακή δαπάνη για 8 εβδομάδες θα χάσετε περισσότερα κιλά από ότι θα χάνατε εάν τρώγατε θερμίδες λιγότερες από την ημερήσια ενεργειακή σας δαπάνη.\nΕίναι ο μπορώ να χάσω λίπος σε ένα μήνα αριθμός από τις θερμίδες που χρειάζεται το σώμα μας για τις βασικές του λειτουργίες όπως η αναπνοή, η μεταφορά του αίματος, η λειτουργία του εγκεφάλου. Τροφογενής Θερμογένεση TEF. Είναι οι θερμίδες που χρειαζόμαστε για να χωνέψουμε και να απορροφήσουμε και να μεταβολίσουμε κάθε τι που τρώμε. Θερμογένεση λόγω δραστηριότητας TEA. Είναι οι θερμίδες που καίμε όταν κάνουμε σωματική άσκηση γυμναστική.\nΜε τυχαία επιλογή ζητήθηκε να κοιμηθεί έκαστος είτε 5,5 ώρες είτε 8,5 ώρες κάθε νύχτα. Τα κακά νέα για όσους κοιμούνται ελάχιστα τη νύχτα δεν περιορίζονται στην απώλεια μπορώ να χάσω λίπος σε ένα μήνα. Η χρόνια έλλειψη ύπνου σχετίζεται σε μεγάλο ποσοστό με διαβήτη τύπου 2, παχυσαρκία καθώς και διάφορες μορφές καρκίνου 678.\nΓια παράδειγμα δίαιτες χαμηλών υδατανθράκων όπως η γνωστή keto ενδέχεται να έχει γρηγορότερα αποτελέσματα στην αρχή. Αυτό το οποίο μετράει πραγματικά είναι να ακολουθήστε αυστηρά ένα υγιεινό πρόγραμμα διατροφής με ενεργειακό έλλειμμα για να υπάρχει αρνητικό ισοζύγιο θερμίδων, που καλύπτει τις ανάγκες σας σε θρεπτικά συστατικά και ενέργεια μπορώ να χάσω λίπος σε ένα μήνα Για καλύτερα και πιο σίγουρα αποτελέσματα μειώστε σταδιακά τις θερμίδες που καταναλώνετε και φτιάξτε μια δίαιτα η οποία να ταιριάζει στο δικό σας προφίλ, στην υγεία σας και στις ανάγκες σας.


Πλατινί: «Δεν τιμωρούμε τις ομάδες αλλά τις προστατεύουμε». Ακούτε κύριε Πιλάβιε; - Gentikoule\nΠοδόσφαιρο —16/6, 18:14\nΕκτίθεται συνεχώς η ΕΠΟ για τον τρόπο λειτουργίας της επιτροπής αδειοδότησης αφού η φιλοσοφία που επικρατεί στις τάξεις της Ομοσπονδίας είναι εκ διαμέτρου αντίθετη με αυτήν της ΟΥΕΦΑ. Ωστόσο, όπως έχει φανεί και από τα αποτελέσματα, κανένας στο Γουδί δεν συμμερίζεται τις απόψεις των στελεχών της ΟΥΕΦΑ αφού αποδεικνύεται ότι όλοι στην ΕΠΟ έχουν μεγαλόπνοα σχέδια για το ελληνικό ποδόσφαιρο.\nΣε συνέχεια, λοιπόν, των όσων αναφέραμε χθες αναφορικά με τις δηλώσεις του Αντρέα Τραβέρσο αναλύοντας το σκεπτικό της αδειοδοτήσεις, σήμερα φιλοξενούμε λόγια του Πλατινί που κάνει λόγο για “προστασία και όχι τιμωρία των ομάδων”.\nΣτις 27 Μαΐου 2010, έγινε η παρουσίαση του κανονισμού αδειοδότησης στα γραφεία της ΟΥΕΦΑ και μεταξύ άλλων το ρεπορτάζ που σας παρουσιάζουμε είναι από την επίσημη ιστοσελίδα της Ευρωπαϊκής Ομοσπονδίας. Στην ομιλία του, ο Μισέλ Πλατινί τονίζει μεταξύ άλλων ότι “έχοντας δουλέψει πάνω στο πλάνο του συστήματος αδειοδότηση και σε συνεργασία με τις ομάδες, πρόθεση μας είναι να μην τις τιμωρούμε αλλά να τις προστατεύουμε” ήταν τα λόγια του προέδρου της ΟΥΕΦΑ.\nΑκόμα πιο σημαντική είναι η αναφορά που γίνεται στην αρχή του ρεπορτάζ της επίσημης ιστοσελίδας της ΟΥΕΦΑ. Συγκεκριμένα, γίνεται λόγος για “σταδιακή εξομοίωση του συστήματος αδειοδότησης για το 2010, 2011, 2012 ώστε να υπάρχει πλήρης εξομοίωση για την αγωνιστική περίοδο 2013 – 2014”.\nΌλα τα παραπάνω λόγια εκθέτουν ανεπανόρθωτα για ακόμα μια φορά τον τρόπο λειτουργίας της ΕΠΟ που φρόντισε να τιμωρήσει τις ομάδες και ενώ γνωρίζει την κατάσταση που επικρατεί στην Ελλάδα. Και όχι μόνο αυτό, αλλά προκαλεί μεγάλα ερωτηματικά το γεγονός ότι όχι μόνο τιμωρήθηκαν ΟΦΗ, Ηρακλής αλλά συν τοις άλλοις δεν γίνεται δεκτό το αίτημα για να ανοίξουν οι φακέλοι όλων των ομάδων.\nΔείτε εδώ την αναφορά στην επίσημη ιστοσελίδα της ΟΥΕΦΑ


Μύκητας αποτελειώνει τα σταφιδάμπελα στην Ηλεία\nΑρχικήΝέα - ΑνακοινώσειςΜύκητας αποτελειώνει τα σταφιδάμπελα στην Ηλεία\nΜύκητας αποτελειώνει τα σταφιδάμπελα στην Ηλεία - τι έδειξε η αυτοψία των γεωπόνων στα χωριά της Ωλένης\nΣε απόγνωση βρίσκονται δεκάδες σταφιδοκαλλιεργητές στα χωριά του πρώην δήμου Ωλένης καθώς διαπιστώνουν μέρα με την ημέρα ότι επέρχεται η ξήρανση των φυτών της σταφίδας αλλά και του αμπελιού. Η ζημιά που έχει προκληθεί είναι ιδιαίτερα μεγάλη και σύμφωνα με τις πρώτες εκτιμήσεις, οφείλεται σε μύκητα που έχει πλήξει σταφίδα και αμπέλια. Τα πρώτα «κρούσματα» της ασθένειας είχαν σημειωθεί πέρυσι το καλοκαίρι ωστόσο κανείς δεν περίμενε ότι η ασθένεια θα ξέραινε τα φυτά και μάλιστα από την ρίζα. Χθες τα χωριά του πρώην δήμου Ωλένης επισκέφτηκε για δεύτερη φορά ο Αντιπεριφερειάρχης Υπεύθυνος αγροτικής Ανάπτυξης Κώστας Μητρόπουλος συνοδευόμενος από τον γεωπόνο και γενικό διευθυντή Αγροτικής Οικονομίας και Κτηνιατρικής στην Περιφέρεια Δυτικής Ελλάδος Σταύρο Βέρρα καθώς και γεωπόνους από το τμήμα ποιοτικού και φυτοϋγειονομικού ελέγχου της Περιφερειακής Ενότητας Ηλείας.\nΑπό την πλευρά τους οι σταφιδοπαραγωγοί φοβούνται ότι θα αναγκαστούν να προχωρήσουν σε εκρίζωση της σταφίδας κάτι που θα έχει σαν αποτέλεσμα τον αφανισμό τους. Όπως επισήμαναν εάν δεν βρεθεί τρόπος αντιμετώπισης της ασθένειας και δεν στηρίξει η Πολιτεία την αναμπέλωση σε περίπτωση που κριθεί αναγκαίο, τότε οι ίδιοι θα αναγκαστούν να εγκαταλείψουν την καλλιέργεια καθώς δεν θα μπορέσουν να καλύψουν τα αυξημένα έξοδα που απαιτούνται για τα νέα φυτέματα.\n«Αυτό για εμάς σημαίνει πλήρη καταστροφή. Καταστραφήκαμε και πέρυσι με τις πλημμύρες και φέτος με τα ξερά φυτά» τόνισε χαρακτηριστικά ο πρόεδρος του Καράτουλα Γιώργος Τσατσαμπάς. «Μας είπαν ότι μάλλον είναι μύκητας, που ξεκινάει από πάνω και κατεβαίνει στην ρίζα με αποτέλεσμα να ξεραίνεται όλο το φυτό. Δεν ξέρουμε εάν μπορέσει να συνέλθει το φυτό με κάποιο φάρμακο, εάν μπορέσει να ραντιστεί. Εάν δεν μπορέσει τότε θα πρέπει να γίνει ξερίζωμα και αναμπέλωση από την αρχή. Εάν είναι να προχωρήσουμε σε ξερίζωμα, έχουμε προτείνει όπως είναι η αναμπέλωση για τα αμπέλια να γίνει και για την σταφίδα,καθώς τα χρήματα που απαιτούνται είναι πολλά. Είναι σχεδόν 2000 ευρώ το στρέμμα και όταν κάποιος έχει 30 στρέμματα μπορεί κανείς εύκολα να καταλάβει ότι τα χρήματα που απαιτούνται είναι πολλά» υποστήριξε ο Γ. Τσατσαμπάς.\nΑπό την πλευρά του ο Γιάννης Παπαδόπουλος- σταφιδοπαραγωγός από την Μαγούλα δήλωσε: «Το πρόβλημα ξεκίνησε το καλοκαίρι που μας πέρασε. Τους θερινούς μήνες Ιούλιο - Αύγουστο άρχισαν τα φύλλα να αλλάζουν χρώμα και να πέφτουν κάτι το οποίο θα έπρεπε να γίνει τον Οκτώβριο. Οι γεωπόνοι μας έλεγαν ότι μπορεί να είναι κάποιο τζιτζίκι, κάποιο κουνούπι κτλ. Το αποτέλεσμα είναι ότι φέτος που μπήκαμε να κλαδέψουμε είδαμε τα κλίματα ξερά. Οι βέργες που είναι για την παραγωγή είναι ξερές. Και παλιά παρουσιαζόταν σε ένα κτήμα με 5000 φυτά να βρεις τα 5 ξερά. Τώρα από τα 2000 φυτά έχουν τα 1500 πρόβλημα. Είμαστε σε απόγνωση. Θα πρέπει να πάμε να τα ξεριζώσουμε. Έχουμε κάνει έξοδα. Έχουμε ήδη πληρώσει προς 1-1,20 € το κάθε φυτό. Από τη στιγμή που θα μπει το φύτεμα θα πρέπει να περάσουν σχεδόν τέσσερα χρόνια για να αποδώσει. Μπαίνουμε σε ένα Γολγοθά και δεν ξέρω εάν έχουμε και το κουράγιο να το κάνουμε όλο αυτό γιατί οι τιμές είναι χαμηλές, τα έξοδα μεγαλώνουν, και εμείς είμαστε σε απόγνωση.\nΕάν τα ξεριζώσουμε θα πρέπει να μείνει το κτήμα 1-2 χρόνια σε αγρανάπαυση, να γίνει η κατάλληλη καλλιέργεια έτσι ώστε να μπορέσουμε να εξαλείψουμε το μύκητα, μετά να φυτευτεί και να περάσουν 3-4 χρόνια για να αποδώσει. Εάν η Πολιτεία δεν σταθεί στο πλευρό των αγροτών σε αυτή τη συγκυρία όλοι θα εγκαταλείψουμε».\nΑναφερόμενος στο πρόβλημα ο Κωνσταντίνος Σταυρόπουλος- παραγωγός από το Χειμαδιό διευκρίνισε: «Μένει να δούμε εάν θα μπορέσουμε να σώσουμε κάτι από αυτά. Φοβόμαστε ότι εάν όντως είναι ο μύκητας, τότε θα επεκταθεί και στα υπόλοιπα. Αυτό βέβαια για εμάς είναι οικονομική καταστροφή. Εάν μας πουν ότι δεν μπορούμε να κάνουμε τίποτα και θα πρέπει να προχωρήσουμε στην αναμπέλωση της σταφίδας, εμείς τι θα κάνουμε; Που θα βρούμε τα λεφτά για νέα καλλιέργεια; Να ξεκινήσουμε από την αρχή;»\nΑναφερόμενος στο μείζον πρόβλημα που καταγράφεται στην σταφίδα αλλά και σε κάποια αμπέλια ο Στ. Βέρρας επισήμανε: «Υπάρχουν σοβαρά προβλήματα στην καλλιέργεια της περιοχής κυρίως στην σταφίδα και λιγότερο στα αμπέλια. Το πρόβλημα αυτή τη στιγμή το διερευνούμε. Πήραμε δείγματα για να τα στείλουμε στο Μπενάκειο Φυτοπαθολογικό Ινστιτούτο και πιθανά να έρθουν και οι ερευνητές για να δουν επί τόπου το πρόβλημα. Δεν είναι εύκολο να κάνουμε μία πρώτη εκτίμηση χωρίς να έχουμε τις απαιτούμενες αναλύσεις. Θεωρώ από την εμπειρία μου ότι το πρόβλημα είναι μυκητολογικό. Στην πορεία θα δούμε τι πάθηση μπορεί να είναι και τι χρόνο θα πάρει η αποκατάσταση των καλλιεργειών. Οι καλλιέργειες αυτές όπως φαίνεται δεν είναι εύκολο να αποκατασταθούν και μάλλον θα πρέπει να αντικατασταθούν. Το θέμα είναι να βρούμε το αίτιο για να μην επαναληφθούν τα προβλήματα στο μέλλον».\n«Σίγουρα είναι σοβαρή η ζημιά για τον κόσμο και υπάρχει και αμφιβολία για το μέλλον, για το εάν μπορούν να αποκατασταθούν οι ζημιές αυτές και να έχουμε παραγωγή στην περιοχή όπως είχαμε παλαιότερα» υποστήριξε ο κ. Βέρρας.\nΑπό την πλευρά του ο Κ. Μητρόπουλος επισήμανε: «Από τις πρώτες εξετάσεις δεν έχουμε το αίτιο που προκάλεσε την ζημιά και γι αυτό ξεκινάμε νέα διαδικασία εξειδικευμένων εξετάσεων ψάχνοντας για βακτήριο ή και για μύκητα. Το Σεπτέμβρη του 2016 χάθηκαν μεγάλες ποσότητες σταφίδας από τα πλημμυρικά φαινόμενα. Φέτος έρχεται να προστεθεί η ζημιά που οδηγεί στην οικονομική εξαθλίωση των παραγωγών. Ελπίζω την επόμενη εβδομάδα, από τις δεύτερες εργαστηριακές εξετάσεις να εντοπιστεί το αίτιο ώστε οι υπηρεσίες μας να εκδώσουν οδηγίες για την αντιμετώπιση του προβλήματος και για την καλύτερη εξέλιξη της καλλιέργειας. Σε κάθε περίπτωση θα πρέπει να προστατέψουμε την καλλιέργεια και να θωρακίσουμε το εισόδημα των παραγωγών. Κατανοούμε την αγωνία των παραγωγών αλλά και των προέδρων των τοπικών διαμερισμάτων και τους ευχαριστούμε για την συνεργασία τους».\nΑξίζει να σημειωθεί ότι ακολούθησε αυτοψία σε καλλιέργειες εσπεριδοειδών που έχουν «χτυπηθεί» από τον διαλευρώδη στη περιοχή της Σαλμώνης.